
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 302 


22 Μαρτίου 2001 


ΑΠΟΦΑΣΕΙ Σ 

Αριθ. 31085/2000 

Έγκριση Οργανισμού Εσωτερικής Υπηρεσίας της Δ.Ε.Υ.Α. 

Δήμου Παλαιοκαστριτών Ν. Κερκύρας. 

Η ΓΕΝΙΚΗ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του άρθρου 7παρ. 1 του Ν. 1069/80,τις 
όμοιες της παρ. 14 του άρθρου 6 του Ν. 2307/95 και τις 
όμοιες του Ν. 2503/97. 

2. Τις όμοιες του άρθρου 27 του Ν. 2081/92, με τις οποί¬ 
ες προστέθηκε το άρθρο 29 Α στο Ν. 1558/85, για τον έλεγ¬ 
χο των δαπανών στις κανονιστικές διοικητικές πράξεις. 

3. Την αριθ. 5530/10/4/2000 (ΦΕΚ 623/11.5.2000 τ.Β') 
απόφασητου Γενικού Γραμματέα της Π.Ι.Ν. «περί σύστα¬ 
σης Δημοτικής Επιχείρησης Ύδρευσης - Αποχέτευσης 
Δήμου Παλαιοκαστριτών του Ν. Κερκύρας». 

4. Την αριθ. 1/11.10.2000 απόφαση του Διοικητικού 
Συμβουλίου της ΔΕΥΑ Δήμου Παλαιοκαστριτών που αφο¬ 
ρά τη σύνταξη Ο.Ε.Υ. καθώς και την αριθ. 159/2000 από¬ 
φαση του Δημοτικού Συμβουλίου Παλαιοκαστριτών, με 
την οποία εκφράζει τη σύμφωνη γνώμη του για τη σύντα¬ 
ξη του εν λόγω Ο.Ε.Υ. της Επιχείρησης. 

5. Την αρ. 12321/ΦΕΚ883/τ.Β'/2000 απόφασητου Γενι¬ 
κού Γραμματέα Περιφέρειας Ιονίων Νήσων για την εκχώ¬ 
ρηση αρμοδιοτήτων, αποφασίζουμε: 

Εγκρίνουμε την αριθ. 1/11.10.2000 απόφαση του Διοικη¬ 
τικού Συμβουλίου της Δ. Ε.Υ.ΑΔήμου Παλαιοκαστριτών που 
αφορά τη σύνταξη Ο.Ε.Υ. της Επιχείρησης ως κατωτέρω: 

ΚΕΦΑΛΑΙΟ Α' 

ΑΝΤΙΚΕΙΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗΡΕΣΙΑΣ 
ΑΡΘΡΟ Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής Επιχείρησης Ύδρευσης - Αποχέτευσης Παλαιο- 
καστριτών (Δ.Ε.Υ.Α.Π.) ρυθμίζει τα ζητήματα που αφο¬ 
ρούν την οργάνωση, την σύνθεση, τις αρμοδιότητες και 
τη λειτουργία των υπηρεσιώντης, τον αριθμό των οργανι¬ 
κών θέσεων του τακτικού προσωπικού κατά υπηρεσία, 
την τοποθέτηση στις θέσεις σύμφωνα με τις ειδικότητες 


και ανάλογα με τις ανάγκες της υπηρεσίας, τον τρόπο 
πρόσληψης και απόλυσης, τις αποδοχές, την πειθαρχική 
ευθύνη και γενικά κάθε θέμα που έχει σχέση με την υπη¬ 
ρεσιακή κατάσταση και τα δικαιώματα του απασχολούμε¬ 
νου προσωπικού και της υποχρεώσεις της Δ.Ε.Υ.Α.Π. 
προς το προσωπικό που από την πρόσληψή του αποδέχε¬ 
ται τον Ο.Ε.Υ. ως εργασιακή σχέση. 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΘΡΩΣΗ ΥΠΗΡΕΣΙΩΝ 
ΑΡΘΡΟ 2ο 

ΔΙΟΙΚΗΤΙΚΟ ΣΥΜΒΟΥΛΙΟ 

1. Οι υπηρεσίες της Δ. ΕΎ. Α. Π. τελούν από την εποπτεία 
και την καθοδήγηση του Διοικητικού Συμβουλίου της. 

2. Η Δ.Ε.Υ.Α.Π. διοικείται από εννεαμελή Διοικητικό Συμ¬ 
βούλιο η σύνθεση του οποίου καιοιαρμοδιότητέςτου ορί¬ 
ζονται από το Ν. 1069/1980, το Π.Δ410/1995 όπως αυτές 
ισχύουν κάθε φορά και από τη συστατική πράξη της 
Δ.Ε.Υ.Α.Π. (ΦΕΚ 623/11.5.2000) όπως αυτή ισχύει με τις 
τυχόν τροποποιήσεις της. 

3. Ο Πρόεδρος ή σε περίπτωση κωλύματος αυτού ο 
Αντιπρόεδρος του Διοικητικού Συμβουλίου εκπροσωπεί 
την επιχείρηση στα Δικαστήρια και στις άλλες αρχές και 
έχει γενικότερα τις αρμοδιότητες και τις εξουσίες που 
ορίζει ο Ν. 1069/1980 όπως αυτός τροποποιήθηκε, ο πα¬ 
ρόν οργανισμός και τυχόν άλλοι κανονισμοί της 
Δ.Ε.Υ.Α.Π. 

4. Ο Πρόεδρος μέχρι πλήρωσης της θέσης του Γενικού 
Διευθυντή ασκεί καθήκοντα αυτού. 

5. Κάτω από την άμεση εποπτεία και τον έλεγχο του Δι¬ 
οικητικού Συμβουλίου βρίσκονται ο Γενικός Διευθυντής 
και τα γραφεία υποστήριξης του Δ.Σ τα οποία απαρτίζο¬ 
νται από: 

α.- Γ ραφείο Γ ραμματείας Διοίκησης. 

β.- Γ ραφείο Νομικών Συμβούλων. 

γ.- Γ ραφείο Εξωτερικών Συμβούλων. 

Το προσωπικό των ανωτέρω γραφείων συνεργάζεται 
στενά τόσο με το Γενικό Διευθυντή όσο και με τα τμήματα 
της υπηρεσίας. 

6. Οι ειδικότερες αρμοδιότητες του Δ.Σ καθορίζονται 
από τη σχετική νομοθεσία και τον Κανονισμό Διοίκησης 
και Οικονομικής Διαχείρισης της Δ.Ε.Υ.Α.Π. 

ΑΡΘΡΟ 3ο 

ΣΥΓΚΡΟΤΗΣΗ ΥΠΗΡΕΣΙΩΝ 

Η Δ.Ε.Υ.Α.Π. συγκροτείται από τις παρακάτω Υπηρε¬ 
σίες: 

Α.- Γενική Διεύθυνση 

Β.- Διοικητική και Οικονομική Υπηρεσία 

Γ. - Τεχνική Υπηρεσία 

Το επίπεδο Διοίκησης και Οικονομικής Διάβρωσης της 
Δ.Ε.Υ.Α.Π. είναι: 

Α.- Διεύθυνση 
Β.- Υπηρεσία 
Γ.-Τμήμα 
Δ.- Γ ραφείο 

Οι αντίστοιχοι επικεφαλείς των παραπάνω Διοικητικών 
επιπέδων ονομάζονται: 

Α.- Γ ενικός Διευθυντής 
Β.- Προϊστάμενος Υπηρεσίας 
Γ.- Υπεύθυνος Τ μήματος 
Δ.- Υπεύθυνος Γ ραφείου 

ΑΡΘΡΟ 4ο 

ΚΑΛΥΨΗ ΘΕΣΕΩΝ ΠΡΟΪΣΤΑΜΕΝΩΝ 
ΟΡΓΑΝΙΚΩΝ ΜΟΝΑΔΩΝ 

Ο Γενικός Διευθυντής προσλαμβάνεται με απόφαση 
του Δ.Σ και προΐσταται όλων των υπηρεσιών της 
Δ.Ε.Υ.Α.Π. 

Οι προϊστάμενοι των Υπηρεσιών και οι Υπεύθυνοι Τμη¬ 
μάτων και Γ ραφείων επιλέγονται με απόφαση του Διοικη¬ 
τικού Συμβουλίου. 

ΑΡΘΡΟ 5ο 

ΣΧΕΣΕΙΣ ΥΠΗΡΕΣΙΩΝ 

Οι υπηρεσίες της Επιχείρησης, τα τμήματα και τα γρα¬ 
φεία τους συνεργάζονται και αλληλοεξυπηρετούνται για 
την επίτευξη των σκοπών της Δ.Ε.Υ.Α.Π. 

ΑΡΘΡΟ 6ο 

ΓΡΑΦΕΙΟ ΓΡΑΜΜΑΤΕΙΑΣ ΔΙΟΙΚΗΣΗΣ 

Το Γ ραφείο Γ ραμματείας Διοίκησης είναι όργανο παρα¬ 
λαβής εγγράφων και αναφορών προς τη Διοίκηση από υπη¬ 
ρεσία ή τρίτους. Η Γραμματεία Διοίκησης υπάγεται απευ¬ 
θείας στον Πρόεδρο και αποτελεί τον συνδετικό κρίκο με¬ 
ταξύ των οργάνων Διοίκησης με τις υπηρεσίες και τρίτους. 

• Επεξεργάζεται θέματα του Δ.Σ. και εισηγείται στον 
Πρόεδρο του Δ.Σ. την κατάρτιση της ημερήσιας διάταξης 
του Δ.Σ. σε συνεργασία με τον Γενικό Διευθυντή. 

• Μεριμνά για την κοινοποίηση των αποφάσεων του 
Δ.Σ. προς τις υπηρεσίες ή τρίτους. 

• Μεριμνά για τις δημοσιεύσεις των αποφάσεων στο 
Φ.Ε.Κ όταν αυτό απαιτείται. 

• Μεριμνά για τον ορισμό από το Δ.Σ. θεμάτων αναπλή- 
ρωσης των μελών που κωλύονται ή απουσιάζουν. 

• Τηρεί Αρχείο Πρακτικών του Δ.Σ. με τρόπο που να 
διασφαλίζεται η νομιμότητα και η εγκυρότητά του. 

• Μεριμνά για τη λήψη από το Δ.Σ. απόφασης για σύ¬ 
γκλιση τακτικής ή έκτακτης συνεδρίασης και γνωστοποι¬ 
εί τις αποφάσεις του Δ.Σ. στην εποπτεύουσα Αρχή όπως 
ο νόμος απαιτεί. 

• ΤηρείΑρχείοαποφάσεωντωνοργάνωντης Διοίκησης 
και διεξάγει την αλληλογραφία του Προέδρου και του 
Δ.Σ. 


• Κοινοποιεί σε όλα τα μέλη του Δ.Σ. κυρωμένα αντί¬ 
γραφα της πρόσκλησης της συνεδρίασης και μεριμνά για 
την υπογραφή των πρακτικών και αποφάσεων από το 
Πρόεδρο και το Δ.Σ. 

• Παρακολουθεί την εκτέλεση των αποφάσεωντων ορ¬ 
γάνων της Διοίκησης και του Δ.Σ. 

• Έχει την ευθύνη ενημέρωσης των οργάνων του Δ.Σ. 

• Καθορίζει τις δημόσιες επαφές των οργάνων της Δι¬ 
οίκησης. 

• Μεριμνά για τη σύνταξη απαντήσεων σε ερωτήσεις, 
επερωτήσεις και αναφορές. 

• Παρακολούθηση του ημερήσιου τύπου για θέματα 
που αφορούν την Επιχείρηση, ενημέρωση των υπευθύ¬ 
νων, μεριμνά για την έγκαιρη σύνταξη από τις αρμόδιες 
διευθύνσεις σχετικών απαντήσεων ή ανακοινώσεων και 
επιμέλεια για την δημοσίευση αυτών στο τύπο. 

• Εισήγηση και αξιοποίηση συνεργατών για την υλο¬ 
ποίηση προγραμμάτων δημοσιότητας και προβολής του 
έργου της επιχείρησης. 

• Μεριμνά για την οργάνωση πολιτιστικών εκδηλώσε¬ 
ων, συνεδρίων, ημερίδων σεμιναρίων και διαλέξεων που 
αποσκοπούν στη θετική παρέμβαση της επιχείρησης σε 
τοπικά, εθνικά και διεθνή δρώμενα. Επισκέψεις και εγκαί¬ 
νια στις εγκαταστάσεις της Επιχείρησης, οργάνωση εκ¬ 
θέσεων σχετικών με το αντικείμενο της Επιχείρησης και 
παρουσία της Επιχείρησης σε εκθέσεις. 

• Έκδοση ενημερωτικών φυλλαδίων, διαφημιστικών, 
λευκωμάτων κ.λπ. 

• Μελέτη, κατάρτιση και υλοποίηση προγραμμάτων 
προβολής των έργων της Επιχείρησης από όλα τα Μέσα 
Μαζικής Ενημέρωσης. 

• Μεριμνά για συγκέντρωση στοιχείων των δραστηριο- 
τήτωντης Επιχείρησης και μεθοδική παρουσίαση και ανά¬ 
λυση αυτών για την προβολή του έργου της. 

• Τελεί χρέη Γραμματέως του Δ.Σ. της Επιχείρησης. 

• Καταρτίζει με τη βοήθεια του Γενικού Διευθυντή και 
τους Προϊσταμένους των τμημάτων το ενημερωτικό τεύ¬ 
χος όπως ορίζει το άρθρο ΙθτουΝ. 1069/80. 

ΑΡΘΡΟ 7ο 

ΓΡΑΦΕΙΟ ΝΟΜΙΚΩΝ ΣΥΜΒΟΥΛΩΝ 

Με απόφαση του Δ.Σ. η Επιχείρηση μπορεί να χρησιμο¬ 
ποιεί Νομικούς Συμβούλους με σύμβαση ανάθεσης έρ¬ 
γου ή υποθέσεων, τα της αμοιβής των οποίων θα καθορί¬ 
ζονται από το Διοικητικό Συμβούλιο και θα έχουν τις εξής 
αρμοδιότητες: 

• Γνωμοδότηση και παροχή συμβουλών προς το Δ.Σ. 
και τις υπηρεσίες της Επιχείρησης. 

• Ενημέρωση των υπηρεσιών της Επιχείρησης επί των 
διατάξεωντης νομοθεσίας και νομολογίας σε θέματα που 
τις αφορούν. 

• Νομική υποστήριξη κατά την κατάρτιση κάθε είδους 
συμβάσεων, ιδιωτικών συμφωνητικών και διακηρύξεων 
(προμήθειες, μισθώσεις κλπ). 

• Χειρισμός δικαστικών υποθέσεων και διαφορών της 
Επιχείρησης με τρίτους και υπεράσπιση των δικαιωμάτων 
και συμφερόντων αυτής. 

• Σε περίπτωση επείγοντος περιστατικού ο Πρόεδρος 
του Δ.Σ. μπορεί να αναθέτει υπόθεση σε Νομικό Σύμβου¬ 
λο, στην επόμενη όμως συνεδρίαση του Δ.Σ. της Επιχεί- 

ρησης οφείλει να ενημερώσει αυτό και να ζητήσει τη συ¬ 
γκατάθεσή του. 

• Παρίσταται όταν του ζητηθεί στις συνεδριάσεις του 
Δ.Σ. της Επιχείρησης. 

• Η νομική κάλυψη των υπαλλήλωντης Επιχείρησης για 
δικαστική πράξη κατά την άσκηση εντεταλμένης υπηρε¬ 
σίας όταν διώκονται. 

ΑΡΘΡΟ 8ο 

ΓΡΑΦΕΙΟ ΕΞΩΤΕΡΙΚΩΝ ΣΥΜΒΟΥΛΩΝ 

Η Επιχείρηση μπορεί να χρησιμοποιεί, όταν το απασχο¬ 
λούμενο σ’ αυτή επιστημονικό και άλλο προσωπικό δεν έχει 
τις ειδικές γνώσεις ύστερα από αιτιολογημένη απόφαση 
του Διοικητικού Συμβουλίου της Επιχείρησης, τις υπηρε¬ 
σίες εξωτερικών συμβούλων με ειδικές γνώσεις, όπως μη¬ 
χανικών, γεωλόγων, οικονομολόγων, χημικών κ.λπ. 

Η χρηματοδότηση των παραπάνω ειδικών συμβούλων 
θα γίνεται πάντοτε με σύμβαση ανάθεσης έργου. Τατοις 
αμοιβής τους θα καθορίζονται από το Διοικητικό Συμβού¬ 
λιο. Στη σχετική σύμβαση ανάθεσης θα καθορίζεται το 
ακριβές αντικείμενο εργασίας, το χρονικό διάστημα απα¬ 
σχόλησης και ο τρόπος αμοιβής. 

ΑΡΘΡΟ 9ο 

ΔΙΑΡΘΡΩΣΗ ΥΠΗΡΕΣΙΩΝ 

Η διάθρωση των υπηρεσιών της Δ.Ε.Υ.Α.Π. έχει ως 
εξής: 

1. Γενικός Διευθυντής. 

2. Διοικητική και Οικονομική Υπηρεσία. 

2.1 Τμήμα Διοικητικό (ΤΜΗΜΑ Α') 

2.1.1 Γραφείο Γραμματείας και Γενικού Πρωτοκόλλου 
(Ιο ΓΡΑΦΕΙΟ) 

2.1.2 Γραφείο προσωπικού και μισθοδοσίας ( 2ο ΓΡΑ¬ 
ΦΕΙΟ) 

2.1.3 Γραφείο Διαχείρισης Ακίνητης Περιουσίας 
(3ο ΓΡΑΦΕΙΟ) 

2.2 Τμήμα Οικονομικό (ΤΜΗΜΑ Β') 

2.2.1 Γραφείο Λογιστηρίου - Ταμείου - Προϋπολογι¬ 
σμού και Ελέγχου (Ιο ΓΡΑΦΕΙΟ) 

2.2.2 Γραφείο Προμηθειών - Διαχείρισης Υλικών και 
Αποθήκης (2ο ΓΡΑΦΕΙΟ) 

2.2.3 Γ ραφείο καταναλωτών (3ο ΓΡΑΦΕΙΟ) 

3. Τεχνική Υπηρεσία 

3.1 Τμήμα Ύδρευσης-Αποχέτευσης (ΤΜΗΜΑ Α') 

3.1.1 Γραφείο συνδέσεων - Λειτουργίας και Συντήρη¬ 
σης Δικτύου Ύδρευσης - Αποχέτευσης (Ιο ΓΡΑΦΕΙΟ) 

3.1.2 Γ ραφείο Λειτουργίας και Συντήρησης Εγκαταστά¬ 
σεων Η/Μ - Βιολογικού Σταθμού και κίνησης οχημάτων 
(2ο ΓΡΑΦΕΙΟ) 

3.2 Τμήμα Μελετών - Κατασκευών (ΤΜΗΜΑ Β') 

3.2.1 Γραφείο Μελετών (Ιο ΓΡΑΦΕΙΟ) 

3.2.2 Γ ραφείο Κατασκευών (2ο ΓΡΑΦΕΙΟ) 

3.2.3 Γ ραφείο Περιβάλλοντος και Προστασίας Υδατι¬ 
κών Πόρων (3ο ΓΡΑΦΕΙΟ) 

ΑΡΘΡΟ 10ο 

ΟΡΓΑΝΙΚΕΣ ΘΕΣΕΙΣ ΚΑΙ ΕΙΔΙΚΟΤΗΤΕΣ ΠΡΟΣΩΠΙΚΟΥ 

Α. Οι Οργανικές θέσεις καθώς και ο αντίστοιχος αριθ¬ 
μός θέσεων εργασίας, η κατάταξη των θέσεων αυτών και 
τα απαιτούμενα προσόντα για κάλυψη των θέσεων αυτών 
είναι τα παρακάτω: 


Α/Α ΕΙΔΙΚΟΤΗΤΑ ΠΡΟΣΟΝΤΑ ΟΡΓΑΝΙΚΕΣ ΘΕΣΕΙΣ 

1. Γενικός Τυπικά Προσόντα 1 

Δ/ντής Πτυχίο ή δίπλωμα ΑΕΙ της ημεδαπής 

ή αλλοδαπής Πολ. Μηχανικού, 

Μηχανολόγου Μηχ. .Τοπογράφου Μηχ., 

Χημικού ή Χημικού Μηχανικού. 

Ειδικά Προσόντα: 

Α. Προϋπηρεσία σε θέση Προϊσταμένου 
Αυτοτελούς γραφείου ή υπηρεσίας στο 
Δημόσιο ή Ιδιωτικό τομέα ή Επιχείρησης. 

Β.- Γνώση μιας ξένης γλώσσας 

2. Νομικός Τυπικά Προσόντα 1 

Σύμβουλος Δικηγόρος παρ εφέταις εγγεγραμμένος 

στο Δικηγορικό Σύλλογο. 

Ειδικά Προσόντα: 

Γ νώση μιας ξένης γλώσσας 

3.0ικον/γος Τυπικά Προσόντα 2 

Πτυχίο ή δίπλωμα οικονομικών επιστημών 
ή διοίκησης επιχειρήσεων ΑΕΙ της ημεδαπής 
ή αλλοδαπής. 

Ειδικά Προσόντα 

Α. Προϋπηρεσία σε οικονομική υπηρεσία στο 
Δημόσιο ή Ιδιωτικό τομέα σε υπεύθυνη θέση 
Λογιστηρίου ή εμπειρία σε θέματα αντικειμένου 
της επιχείρησης. 

Β.- Γ νώση μιας ξένης γλώσσας 
Γ.- Χειρισμός Η/Υ. 

4. Πολιτικός Τυπικά Προσόντα 2 

Μηχανικός Πτυχίο ή δίπλωμα ΑΕΙ της ημεδαπής 

ή αλλοδαπής Πολ. Μηχανικού. 

Ειδικά Προσόντα: 

Α. Εμπειρία σε θέματα του αντικειμένου 
της Επιχείρησης. 

Β.- Γ νώση μιας ξένης γλώσσας 
Γ.- Χειρισμός Η/Υ. 

5. Μηχαν/γος- Τυπικά Προσόντα 1 

Ηλεκ. Μηχανικός Πτυχίο ή δίπλωμα ΑΕΙ της ημεδαπής 

ή αλλοδαπής Μηχανολόγου -Ηλεκτρολόγου. 
Ειδικά Προσόντα 

Α. Εμπειρία σε θέματα του αντικειμένου της Επι¬ 
χείρησης. 

Β.- Γ νώση μιας ξένης γλώσσας 
Γ.- Χειρισμός Η/Υ. 

6. Χημικός Τυπικά Προσόντα 1 

Μηχανικός 

Πτυχίο ή δίπλωμα της ημεδαπής 
ή αλλοδαπής Χημικού Μηχανικού. 

Ειδικά Προσόντα 

Α. Εμπειρία σε θέματα του αντικειμένου της Επι¬ 
χείρησης. 

Β.- Γ νώση μιας ξένης γλώσσας 
Γ.- Χειρισμός Η/Υ. 

7. Γεωλόγος Τυπικά Προσόντα 1 

Πτυχίο ή δίπλωμα ΑΕΙ της ημεδαπής 
ή αλλοδαπής Γεωλόγου. 

Ειδικά Προσόντα 

Α. Εμπειρία σε θέματα υδρογεωλογίας 
και προστασία περιβάλλοντος. 

Β.- Γ νώση μιας ξένης γλώσσας 

8. Χημικός Τυπικά Προσόντα 1 

Πτυχίο ή δίπλωμα της ημεδαπής 
ή αλλοδαπής Χημικού. 

Ειδικά Προσόντα 

Α. Εμπειρία σε θέματα ποιοτικού ελέγχου νερού. 
Β.- Γ νώση μιας ξένης γλώσσας 
Γ.- Χειρισμός Η/Υ. 

9. Τοπογράφος Τυπικά Προσόντα 1 

Μηχανικός Πτυχίο ή δίπλωμα ΑΕΙ της ημεδαπής 

ή αλλοδαπής Τοπογράφου. 

10.Τεχνίτες 
Δομικών Έργων 


11.Τεχνίτες 
Υδραυλικοί 


12.Χειριστής 

Μηχανημάτων 

έργου 


13.Καταμετριτής 

-Υδρομετρητής 


14. Εργάτες 
Γενικών 
καθηκόντων 


15. Διοικητικός - 
Λογιστικός 


Ειδικά Προσόντα: 

Α. Εμπειρία σε θέματα του αντικειμένου τους. 

Β.- Γνώση μιας ξένης γλώσσας 
Γ.- Χειρισμός Η/Υ. 

Τυπικά Προσόντα 2 

Απολυτήριος τίτλος Ενιαίου Πολυκλαδικού 
Λυκείου ή Τεχνικού Επαγγελματικού 
Λυκείου ή Τεχνικής Επαγγελματικής Σχολής, 
Δευτεροβάθμιας Εκπ/σης ή Σχολής ΟΑΕΔ 
ή άλλος ισότιμος τίτλος σπουδών ημεδαπής 
ή της αλλοδαπής. 

Ειδικά Προσόντα 

Α. Εμπειρία σε θέματα του αντικειμένου της Επι¬ 
χείρησης. 

Β.- Χειρισμός Η/Υ. 

Γ.- Άδεια οδήγησης αυτοκινήτου Β' ερασιτεχνικό 
Τυπικά Προσόντα 10 

Απολυτήριος τίτλος Ενιαίου Πολυκλαδικού 
Λυκείου ή Τεχνικού Επαγγελματικού 
Λυκείου ή Τεχνικής Επαγγελματικής Σχολής, 
Δευτεροβάθμιας Εκπ/σης ή Σχολής ΟΑΕΔ 
ή άλλος ισότιμος τίτλος σπουδών ημεδαπής 
ή της αλλοδαπής. 

Ειδικά Προσόντα 

Α. Εμπειρία σε θέματα του αντικειμένου της Επι¬ 
χείρησης. 

Β.- Χειρισμός Η/Υ. 

Γ.- Άδεια οδήγησης αυτοκινήτου Β' ερασιτεχνικό 
Τυπικά Προσόντα 1 

Α.-Απολυτήριος τίτλος Ενιαίου Πολυκλαδικού 
Λυκείου ή Τεχνικού Επαγγελματικού Λυκείου 
ή Τεχνικής Επαγγελματικής Σχολής, Δευτερο¬ 
βάθμιας Εκπ/σης ή Σχολής ΟΑΕΔ ή άλλος 
ισότιμος τίτλος σπουδών ημεδαπής ή της 
αλλοδαπής. 

Β.- Άδεια ασκήσεως επαγγέλματος 
Ειδικά Προσόντα 

Α. Εμπειρία σε θέματα του αντικειμένου της Επι¬ 
χείρησης. 

Β.- Άδεια οδήγησης αυτοκινήτου Β' ερασιτεχνικό 
Τυπικά Προσόντα 2 

Απολυτήριο Λυκείου ή απολυτήριος τίτλος 
Ενιαίου Πολυκλαδικού Λυκείου ή Τεχνικού 
Επαγγελματικού Λυκείου ή ισότιμος τίτλος 
σχολών της ημεδαπής ή της αλλοδαπής. 

Ειδικά Προσόντα 
Α. Χειρισμός Η/Υ. 

Β.- Άδεια οδήγησης μοτοποδηλάτου ή αυτοκινή¬ 
του Β' ερασιτεχνικού 
Γ.- Εμπειρία σε θέματα υδραυλικής 
Τυπικά Προσόντα 3 

Α.- Απολυτήριο Δημοτικού σχολείου ή τριτάξιου 
γυμνασίου ή κατώτερης Τεχνικής Σχολής. 

Ειδικά Προσόντα 

Α. Εμπειρία στην άσκηση επαγγέλματος. 

Β.- Άδεια οδήγησης αυτοκινήτου Β' ερασιτεχνικό 
Τυπικά Προσόντα 3 

Απολυτήριο Λυκείου ή απολυτήριος τίτλος 
Ενιαίου Πολυκλαδικού Λυκείου ή Τεχνικού 
Επαγγελματικού Λυκείου ή ισότιμος τίτλος 
σχολών της ημεδαπής ή της αλλοδαπής. 

Ειδικά Προσόντα 

Α. Εμπειρία σε θέματα του αντικειμένου τους. 

Β.- Χειρισμός Η/Υ. 

Γ.- Άριστη γνώση λογιστικής. 


ΚΕΦΑΛΑΙΟ Γ 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 
ΑΡΘΡΟ 11ο 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ 

Οι αρμοδιότητες τα καθήκοντα και τα δικαιώματα του 
Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της 

Δ.Ε.Υ.Α.Π. 

Ειδικότερα ο Γ ενικός Διευθυντής. 

Προΐσταται όλων των υπηρεσιών της Επιχείρησης, εξα¬ 
σφαλίζει την ομαλή λειτουργία της και φροντίζει: 

• Γιατην εκπλήρωση του σκοπού για τον οποίο συστή- 
θηκεη Επιχείρηση. 

• Για την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, αποχέτευσης και των συναφών μ’ αυτά εγκαταστά¬ 
σεων. 

• Για την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας τις 
πηγές χρηματοδότησης. Το πρόγραμμα επενδύσεων κα¬ 
ταρτίζεται με την βοήθεια των αρμοδίων τεχνικών και οι¬ 
κονομικών υπηρεσιών. 

Τα προαναφερόμενα προγράμματα πρέπει να υποβάλ¬ 
λονται προς έγκριση από το Διοικητικό Συμβούλιο δύο 
τουλάχιστον μήνες πριν από την έναρξη της περιόδου 
που αφορούν. 

• Για την κατάρτιση δύο τουλάχιστον μήνες πριν την 
έναρξη κάθε έτους του προϋπολογισμού εσόδων - εξό¬ 
δων με τη βοήθεια των τεχνικών και οικονομικών υπηρε¬ 
σιών. 

• Για την κατάρτιση από το οικονομικό τμήμα του ετή¬ 
σιου απολογισμού και της έκθεσης πεπραγμένων της Επι¬ 
χείρησης μέσα σε τρεις (3) μήνες από τη λήξη του έτους. 

• Για την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων με την 
βοήθεια των αρμοδίων υπηρεσιών της Επιχείρησης. 

• Για τον έγκαιρο προγραμματισμό από τις διάφορες 
υπηρεσίες των παραγγελιών όλων των αναγκαίων υλικών 
λειτουργίας των εγκαταστάσεων και εκτέλεσης των δια¬ 
φόρων έργων, όπως και για την ποιότητα και τις τιμές αυ¬ 
τών, σύμφωνα με τις αποφάσεις και εντολές του Διοικητι¬ 
κού Συμβουλίου. Γ ιατην υπεύθυνη εκτέλεση των αποφά¬ 
σεων του Δ.Σ. 

Ο Γενικός Διευθυντής ελέγχει την καθημερινή εργασία 
της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας την διοίκηση του 
προσωπικού της και εισηγείται στο Διοικητικό Συμβούλιο: 

• Την ανάθεση μελετών έργων και προμηθειών και του 
τρόπου εκτέλεσης αυτών σύμφωνα με τις ισχύουσες δια¬ 
τάξεις. 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ’ αυτά και την επιδίωξη συμβιβασμού. 

• Τη σύναψη δανείων. 

• Την συμμετοχή φυσικών ή νομικών προσώπων ή Ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι- 

θυμεί να κατασκευάσει η Επιχείρηση, κατά προτεραιότη¬ 
τα, όπως και τους όρους συμμετοχής. 

• Την λήψη των κατάλληλων μέτρων για την ασφάλεια 
των εργαζομένων της Επιχείρησης, όπως και για την τή¬ 
ρηση των διατάξεων της εργατικής νομοθεσίας. Οι αρμό¬ 
διοι κατά περίπτωση προϊστάμενοι είναι υποχρεωμένοι να 
θέτουν αμελλητί υπόψη του Γενικού Διευθυντή τέτοια ζη¬ 
τήματα. 

• Όλα τα προς συζήτηση θέματα. 

Ο Γ ενικός Διευθυντής της επιχείρησης αποφασίζει: 

• Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό των δύο εκατομμυρίων 
(2.000.000) δρχ. Το όριο τούτο επιτρέπεται να αυξομειώ- 
νεται με απόφαση του Διοικητικού Συμβουλίου της Επι¬ 
χείρησης, σε συνδυασμό πάντοτε με την κείμενη νομοθε¬ 
σία. 

• Για την χορήγηση αδειών στο προσωπικό της επιχεί¬ 
ρησης κατόπιν των εισηγήσεων των αρμοδίων κατά περί¬ 
πτωση προϊσταμένων. 

Ο Γενικός Διευθυντής με τον Πρόεδρο της Επιχείρη¬ 
σης: 

• Θεωρούν και υπογράφουν τις μελέτες επέκτασης και 
συμπλήρωσης των εγκαταστάσεων, τους όρους των δια¬ 
τάξεων της προμήθειας όλων των υλικών και της εκτέλε¬ 
σης νέων έργων. 

• Θεωρούν και υπογράφουν τα εντάλματα πληρωμών 
και ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορισμέ¬ 
νο ή αόριστο μέχρι ανάκλησης χρόνο και κατόπιν έγκρι¬ 
σης του Διοικητικού Συμβουλίου στον προϊστάμενο Διοι¬ 
κητικών και Οικονομικών Υπηρεσιών. 

• Θεωρούντο διάφορα τιμολόγια προμήθειας εργαλεί¬ 
ων, υλικών κλπ πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν ότι παρελή- 
φθησαν τα αναγραφόμενα στα τιμολόγια υλικά ή υπηρε¬ 
σίες και ότι η ποιότητα, οι τιμές μονάδας και οι όροι της 
προμήθειας είναι σύμφωνοι με την παραγγελία, τη σύμ¬ 
βαση ή το ιδιωτικό συμφωνητικό. 

Ο Γ ενικός Διευθυντής της Επιχείρησης: 

• Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 
από το Γ ενικό Διευθυντή μόνο εφόσον έχει εξουσιοδοτη¬ 
θεί από το Διοικητικό Συμβούλιο και πάντοτε μέσα στο 
πλαίσιο αυτής της εξουσιοδότησης. 

• Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσατηςΔ.Ε.Υ.Α.Π. νομο¬ 
θεσία, τους άλλους εσωτερικούς κανονισμούς αυτής και 
αυτές που εκχωρεί προς αυτόν το Διοικητικό Συμβούλιο ή 
ο Πρόεδρος του Διοικητικού Συμβουλίου. 

• Ο Γ ενικός Διευθυντής της Επιχείρησης καλεί υποχρε¬ 
ωτικά τουλάχιστον μια φοράτις πρώτες μέρες κάθε μήνα, 
αλλά και όσες φορές κρίνει σκόπιμο, τους Προϊσταμέ¬ 
νους Τεχνικών Υπηρεσιών και Διοικητικών - Οικονομικών 
Υπηρεσιών, προκειμένου να ενημερωθεί για την πορεία 
των εργασιών, να συντονίσειτις εργασίες, να επιλύσειτυ- 
χόν διοικητικά ή τεχνικά προβλήματα και να ενημερώσει 
αυτούς για την μελλοντική πορεία της Επιχείρησης. 

• Τον Γενικό Διευθυντή όταν απουσιάζει ή κωλύεται 


αναπληρώνει ο κατά βαθμό ανώτερος και επί ισόβαθμων 
αρχαιότερος οριζόμενος υπάλληλος με απόφαση του Δι¬ 
οικητικού Συμβουλίου της Επιχείρησης, σύμφωνα με τα 
οριζόμενα στην παράγραφο 7 του άρθρου 6 του 
Ν. 1069/80. 

ΑΡΘΡΟ 12ο 

ΑΡΜΟΔΙΟΤΗΤΕΣ ΔΙΟΙΚΗΣΗΣ - ΟΙΚΟΝΟΜΙΚΗΣ 
ΥΠΗΡΕΣΙΑΣ 

Α' ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 

Ο Προϊστάμενος της Διοικητικής - Οικονομικής Υπηρε¬ 
σίας είναι υπεύθυνος απέναντι στον Γ ενικό Διευθυντή και 
το Διοικητικό Συμβούλιο για τις πράξεις και τις παραλεί¬ 
ψεις της υπηρεσίας που προΐσταται. 

Είναι υπεύθυνος: 

• Για την σύνταξη του προϋπολογισμού της Επιχείρη¬ 
σης. 

• Για την σύνταξη του ισολογισμού και των πόσης φύ- 
σεως οικονομικών καταστάσεων της Επιχείρησης. 

• Για την σύνταξη της ετήσιας απογραφής των πόσης 
φύσεως περιουσιακών στοιχείων της Επιχείρησης η 
οποία πρέπει να έχει συντελεστεί μέσα σε ένα μήνα από 
τη λήξη του ημερολογιακού έτους. 

• Για την εισήγηση των προγραμμάτων επενδύσεων 
τηςΔ.Ε.Υ.Α.Π. και της τιμολογιακής πολιτικής της Επιχεί¬ 
ρησης. 

• Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρηση 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδιαίων 
προϋπολογιζομένων εισπράξεων και πληρωμών αφού λά¬ 
βει υπόψη τα στοιχεία που του παρέχουντα αρμόδια τμή¬ 
ματα. 

• Για την σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

• Για την εποπτεία και καλή εξυπηρέτηση των κατανα¬ 
λωτών. 

• Για την εποπτεία των τμημάτων της αρμοδιότητάς 
του. Του γραφείου καταναλωτών, διαχείρισης υλικών και 
αποθήκης, του γραφείου προσωπικού και μισθοδοσίας. 

• Για την παρακολούθηση της αποδοτικότητας του 
προσωπικού της Δ.Ο.Υ και τη σύνταξη εκθέσεων ατομι¬ 
κής αξιολόγησης. 

• Για το γενικό έλεγχο εκτέλεσης των πόσης φύσεως 
εργασιώντης υπηρεσίας, σύμφωνα με τους αντίστοιχους 
κανονισμούς. 

• Για την τήρηση των διατάξεων του Ο.Ε.Υ. καιθώς επί¬ 
σης και του κανονισμού διαχείρισης και προμηθειών της 
Επιχείρησης. 

• Για οποιαδήποτε ζήτημα οικονομικής φύσεως γι’ αυ¬ 
τό και διενεργεί τακτικά έλεγχο σε κάθε τμήμα της Υπη¬ 
ρεσίας. 

Ο Προϊστάμενος Δ.Ο.Υ. 

• Ελέγχει και υπογράφει τα διάφορα τιμολόγια για προ¬ 
μήθειες και εκτέλεση εργασιών. Επίσης θεωρεί τιμολόγια 
των προμηθευτών κατά εξουσιοδότηση του Γ ενικού Διευ¬ 
θυντή. 

• Ελέγχει και υπογράφει εντάλματα πληρωμών, τα 
γραμμάτια είσπραξης, τα δελτία συμψηφηστικών εγγρά¬ 
φων καθώς και τα δικαιολογητικά που τα συνοδεύουν. 

• Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την παρακολούθηση απορρόφησης πι¬ 
στώσεων και χρηματοδοτήσεων ενημερώνοντας το Γενι¬ 
κό Διευθυντή και το Δ.Σ. 

• Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

• Παραλαμβάνει της εισερχόμενη αλληλογραφία και 
κατανέμει αυτή στα αρμόδια τμήματα. 

• Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος. 

Β' ΑΡΜΟΔΙΟΤΗΤΕΣ ΤΜΗΜΑΤΩΝ 

1.-ΤΜΗΜΑ ΔΙΟΙΚΗΤΙΚΟ 

1.1 Γ ραφείο Γ ραμματείας και Γενικού Πρωτοκόλλου 

Παρέχειτην γραμματειακή υποστήριξη των υπηρεσιών, 

των τμημάτων και των γραφείων της επιχείρησης, ειδικό¬ 
τερα είναι υπεύθυνο για: 

• Την παραλαβή των εισερχομένων εγγράφων και την 
διεκπεραίωση αυτών προς τα αρμόδια τμήματα και γρα¬ 
φεία, εκτός των εμπιστευτικών που αφορούν τον Πρόε¬ 
δρο. 

• Μεριμνά για την υποβολή προτάσεων - θεμάτων των 
τμημάτων προς το Δ.Σ. και την προώθησή τους στο Γ ρα¬ 
φείο Γ ραμματείας Διοίκησης για την κατάρτιση της ημε¬ 
ρήσιας διάταξης. 

• Διεκπεραιώνει την αλληλογραφία των υπηρεσιών - 
τμημάτων και γραφείων της Επιχείρησης. 

• Διαχειρίζεται το γενικό αρχείο της Επιχείρησης σε 
ηλεκτρονική μορφή. 

• Αποστολή και λήψη ΦΑΞ. 

1.2 Γ ραφείο Προσωπικού και μισθοδοσίας. 

Στις υποχρεώσεις του είναι η μέριμνα όλων των υπηρε¬ 
σιών και μισθολογικών θεμάτων που αφορούν το τακτικό 
και με σύμβαση προσωπικό της Επιχείρησης, ο προϋπο¬ 
λογισμός, η οργάνωση και η εκτέλεση εκπαιδευτικών 
προγραμμάτων. 

• Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται σ’ 
αυτή είτε αυτεπάγγελτα, είτε με αίτηση του ενδιαφερο¬ 
μένου, είτε γιατί νεώτερες διατάξεις έχουν επιφέρει με¬ 
ταβολές στην κατάσταση αυτή και εκδίδει τις απαραίτη¬ 
τες βεβαιώσεις. 

• Παρακολουθεί τις μεταβολές της νομοθεσίας για τις 
ασφαλιστικές διατάξεις όλων των ασφαλιστικών οργανι¬ 
σμών. 

• Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μηνιαί- 
ως ενημερώνεται για τις αλλαγές. 

• Ενημερώνει την μισθοδοσία για τις υπηρεσιακές με¬ 
ταβολές που επηρεάζουν την μισθοδοσία. 

• Μεριμνά για την πιστή εφαρμογή του ωραρίου και 
προβαίνει στις νομικές περικοπές για το χρόνο μη παρο¬ 


χής υπηρεσίας αδιακρίτως αιτία. Συντάσσει το προγραμ¬ 
ματισμό υπερωριακής απασχόλησης του προσωπικού. 

• Μεριμνά για τη χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυή- 
σεως και φοιτητικών και τηρεί ενημερωμένο αρχείο. Συ¬ 
ντάσσει το ετήσιο πρόγραμμα αδειών. 

• Επιμελείται κάθε θέμα που αναφέρεται σε έξοδα κι- 
νήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει τη μισθοδοσία. 

• Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και μερι¬ 
μνά για την αναγγελία πρόσληψης και λήξης συμβάσεων. 

• Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή αυ¬ 
τού που αποχώρησε ή τρίτων μετά από αίτηση του ενδια¬ 
φερομένου ή αυτεπάγγελτα εφόσον ορίζεται από το νόμο 
ή κανονισμό. 

• Επιμελείται κάθε θέμα που αναφέρεται στην έξοδο 
προσωπικού από την επιχείρηση, υπολογίζει την αποζη¬ 
μίωση που αναλογεί, εφόσον δικαιούται και εκδίδει τις κα¬ 
ταστάσεις για την αποζημίωση αυτή. 

• Συντάσσει τις μισθολογικές καταστάσεις. 

• Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του συ¬ 
στήματος μισθοδοσίας και παρέχει στοιχεία για την κα¬ 
τάρτιση των συλλογικών συμβάσεων. 

• Εκδίδει κάθε βεβαίωση που αφορά τα στοιχεία μισθο¬ 
δοσίας και τις κρατήσεις προς τα ασφαλιστικά ταμεία των 
υπηρετούντων, όσο και των συνταξιοδοτηθέντων υπαλ¬ 
λήλων: 

Α.- Αποζημίωση των εξερχόμενων της επιχείρησης 
υπαλλήλων. 

Β.- Έξοδα ταξιδιών, εκτός έδρας αποζημιώσεις, λοιπά 
γενικά έξοδα μη ειδικώς καθορισμένα. 

Γ.- Έξοδα κίνησης για κάθε έξοδο που αφορά το προ¬ 
σωπικό. 

• Ο Προγραμματισμός, οργάνωση και εκτέλεση εκπαι¬ 
δευτικών προγραμμάτων, για τη συνεχή και σύγχρονη 
επαγγελματική κατάρτιση του προσωπικού, ώστε να μπο¬ 
ρούν οι εργαζόμενοι να ανταποκριθούν στις απαιτήσεις 
του αντικειμένου εργασίας τους και στις νέες τεχνολο¬ 
γίες. 

1.3 Γ ραφείο Διαχείρισης Ακίνητης Περιουσίας. 

Είναι υπεύθυνο για την παρακολούθηση και ενημέρωση 
όλων των στοιχείων που σχετίζονται με την ακίνητη περι¬ 
ουσία της επιχείρησης. Σκοπός του είναι η επιμέλεια αξιο¬ 
ποίησης της ακίνητης περιουσίας, η εξασφάλιση και η 
προάσπιση αυτής, η παρακολούθηση όλων των θεμάτων 
που ανάγονται στις απαλλοτριώσεις, πράξεις προσκυρώ¬ 
σεων και αναλογισμού αποζημιώσεων, πράξεις εφαρμο¬ 
γής καθορισμού τιμής μονάδος αποζημίωσης κ.λπ. 

2. ΤΜΗΜΑ ΟΙΚΟΝΟΜΙΚΟ 

2.1 Γ ραφείο Λογιστηρίου - Ταμείου - Προϋπολογισμού 
& Ελέγχου 

Μεριμνά για την λογιστική παρακολούθηση και διεκπε¬ 
ραίωση των εσόδων και εξόδων της Επιχείρησης, την πα¬ 
ρακολούθηση του προϋπολογισμού, καθώς επίσης για 
τον έλεγχο και υλοποίηση αυτών, για την βεβαίωση και 
έκδοση λογαριασμών ύδρευσης, τηνπαρακολούθηση και 
εξόφληση αυτών. 

Στις αρμοδιότητες του περιλαμβάνονται: 

• Η έκδοση χρηματικών ενταλμάτων πληρωμών και επι¬ 
ταγών. 

• Η έκδοση γραμματίων είσπραξης. 

• Η μέριμνα για εμπρόθεσμη είσπραξη και απόδοση 
υπέρ τρίτων πάσης φύσεως κρατήσεων, φόρων και χαρ¬ 
τοσήμων. 

• Η παρακολούθηση Φ.Π.Α 

• Η τήρηση στατιστικών οικονομικών στοιχείων. 

• Η σύνταξη αλληλογραφίας σε θέματα οικονομικά. 

• Η σύνταξη ισολογισμού, γενικής εκμετάλλευσης, 
αποτελεσμάτων χρήσης, διάθεσης αποτελεσμάτων σε 
συνεργασία με τον Προϊστάμενο Οικονομικών. 

• Η παρακολούθηση και εκτέλεση ετήσιου προϋπολο¬ 
γισμού και μέριμνα για τις επιβαλλόμενες αναμορφώσεις 
αυτού. 

• Ο έλεγχος υλοποίησης προϋπολογισμού. 

• Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την εί¬ 
σπραξη των οφειλών και θέτει υπόψη των ανωτέρω κάθε 
περίπτωση οφειλής που πρέπει να συζητηθεί. 

• Επιμελείται την τήρηση των προβλεπομένων στοιχεί¬ 
ων ταμείου, την συνεχή ενημέρωση αυτών σύμφωνα μετά 
προβλεπόμενα από το νόμο. 

• Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία, τα οποία θέτει υπόψη των ανωτέρω. 

• Επιμελείται την μισθοδοσία του προσωπικού. 

2.2 Γραφείο Προμηθειών - Διαχείρισης Υλικών και Απο¬ 
θήκης 

Μεριμνά για την προμήθεια υλικών και εφοδίων, την 
αποθήκευση και φύλαξη,διαχείριση και συντήρηση αυ¬ 
τών, με τρόπο ώστε να εξασφαλίζεται η καλή και αποδοτι¬ 
κή λειτουργία της επιχείρησης. 

Στις αρμοδιότητές του ανήκουν: 

• Η συμπλήρωση αιτήσεων για νέα συμβόλαια ύδρευ¬ 
σης - αποχέτευσης καθώς και η έκδοση παραστατικών εγ¬ 
γράφων για την πληρωμή παλιών οφειλών. 

• Η διεκπεραίωση αιτήσεων που αφορούν παλιούς κα¬ 
ταναλωτές για τυχόν παλιά χρέη. 

• Η μέριμνα για την επιστροφή εγγυήσεων στους κατα¬ 
ναλωτές από συμβόλαια που έχουν ακυρωθεί εφόσον 
υπάρχουν υπόλοιπα χρεών. 

• Η είσπραξη τελών όπως αυτά ορίζονται από τους κα¬ 
νονισμούς για τις συνδέσεις ύδρευσης - αποχέτευσης. 

• Η έκδοση παραστατικών δικαιολογητικών των ει¬ 
σπράξεων. 

• Η σύνταξη καταστάσεων ημερήσιων εισπράξεων - 
παρακολούθηση λογαριασμών καταναλωτών. 

• Η εξέταση των παραπόνων και αιτημάτων των κατα¬ 
ναλωτών όταν τα παράπονα των καταναλωτών δεν βρί¬ 
σκουν άμεση ικανοποίηση, οι υποθέσεις παραπέμπονται 
στα αρμόδια τμήματα ή γραφεία προς επίλυση. Ο πελά¬ 
της ενημερώνεται εγγράφως για την έκβαση του αιτήμα¬ 
τος του. 

• Η τήρηση και ενημέρωση του αρχείου μητρώου κατα¬ 
ναλωτών. 

• Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκατα¬ 
στάσεων με το δίκτυο ύδρευσης - αποχέτευσης. 


• Η χορήγηση βεβαιώσεων για την είσπραξη ή όχι αγω¬ 
γών μπροστά από συγκεκριμένες ιδιοκτησίες κ.λπ. 

• Η έκδοση διαπιστωτικής πράξης κατόπιν ελέγχου για 
την εξακρίβωση της δυνατότητας σύνδεσης με το δίκτυο 
των οικοδομών ή άλλων εγκαταστάσεων. 

• Η τήρηση βιβλίου - αρχείου υδροληψιών που βρίσκο¬ 
νται σε ενέργεια ή ακυρώθηκαν. 

• Η μέριμνα αρχειοθέτησης μητρώου υδρομέτρων. 

• Η διανομή αποδείξεων λογαριασμών. 

• Ο έλεγχος εγκατάστασης υδρομέτρων. 

• Η επαλήθευση μη φυσιολογικών ενδείξεων των κατα¬ 
ναλωτών και μέριμνα για την μηχανογραφική έκδοση των 
αποδείξεων. 

• Η έκδοση βεβαιωτικών καταλόγων, κατάστασης τα¬ 
μείου και γενικά που αφορά τους καταναλωτές. 

• Η τήρηση και ενημέρωση αρχείου μητρώου κατανα¬ 
λωτών. 

• Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

• Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

ΑΡΘΡΟ 13ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΕΧΝΙΚΗΣ 
ΥΠΗΡΕΣΙΑΣ 

Ο Προϊστάμενος της Τεχνικής Υπηρεσίας προΐσταται 
όλων των τεχνικών υπηρεσιών και συντονίζει τις εργασίες 
τους δίνοντας τις κατάλληλες οδηγίες προς τους προϊ- 
σταμένουςτωντμημάτων. Είναι υπεύθυνος απέναντι στον 
Γενικό Διευθυντή και στο Δ.Σ. για τις πράξεις ή παραλεί¬ 
ψεις των τεχνικών υπηρεσιών των οποίων προΐσταται. 

Ο Προϊστάμενος της Τεχνικής Υπηρεσίας: 

• Διοικεί, παρακολουθεί, ελέγχει και εποπτεύει την εκ¬ 
πόνηση των μελετών και την εκτέλεση των έργων της 
Δ.Ε.Υ.Α.Π. και είναι προσωπικά υπεύθυνος και υπόλογος 
στο Γενικό Διευθυντή για κάθε ανωμαλία που έχει σχέση 
με την εκτέλεση των έργων, την έγκαιρη προμήθεια υλι¬ 
κών, την επισκευή και συντήρηση των οικοδομικών εγκα¬ 
ταστάσεων και των δικτύων ύδρευσης και αποχέτευσης. 

• Ορίζει από τους τεχνικούς υπαλλήλους της υπηρε¬ 
σίας του, τους επιβλέποντες και τους βοηθούς τους για 
κάθε έργο, χωρίς να είναι απαραίτητο ο επιβλέπων να 
προέρχεται από το τμήμα, στο οποίο ανήκει το έργο και 
γενικά προβαίνει σε κάθε νόμιμη ενέργεια. Η πράξη ορι¬ 
σμού των επιβλεπόντων επικυρώνεται από τον Γ ενικό Δι¬ 
ευθυντή και πρωτοκολλείται. 

• Σε συνεργασία με το Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο ποιότητας των 
υλικών των έργων και το χαρακτηρισμό των εδαφών. 

• Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των ανάδοχων των έργων και 
τους υποβάλλει στο Γ ενικό Διευθυντή. 

• Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντής της Τεχνικής Υπηρεσίας είναι υπεύθυνος: 

• Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

• Γιατην εποπτεία και σωστή λειτουργία των τμημάτων 
της Υπηρεσίας του. 

• Για την παρακολούθηση της αποδοτικότητας των 
υπαλλήλων της Τεχνικής Υπηρεσίας και τη σύνταξη των 
εκθέσεων ατομικής αξιολόγησης. 

• Για τη συνεργασία του τμήματος Προμηθειών του 
Τ.Ο.Υ για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια τεχνικής φύσεως υλικών, εργαλείων 
και μηχανημάτων όπως αυτά προβλέπονται από το Κανο¬ 
νισμό Προμηθειών. 

• Για την εισήγηση στο Γ ενικό Διευθυντή για την εκμί- 
σθωση μηχανημάτων, μεταφορικών μέσων κλπ εφόσον 
τα ίδια μέσα της επιχείρησης δεν επαρκούν ή δεν μπο¬ 
ρούν ν’ ανταποκριθούν στις ανάγκες από άποψη χρόνου 
κατόπιν εισήγησης των αρμοδίων υπευθύνων. 

Ο Προϊστάμενος της Τεχνικής Υπηρεσίας καταρτίζει με 
τη βοήθεια και τη συνεργασία των υπευθύνων των τμημά¬ 
των της Υπηρεσίας που πρόΐσταται: 

• Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

• Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

• Υποβάλλει τα παραπάνω προγράμματα στο Γενικό Δι¬ 
ευθυντή 45 ημέρες πριν από την έναρξη του έτους που 
αφορούν. 

• Παρέχει εγκαίρως στο Γενικό Διευθυντή τα απαραί¬ 
τητα στοιχεία για την κατάρτιση για την κατάρτιση του 
ετήσιου προϋπολογισμού εσόδων και εξόδων. Παρέχει 
έγκαιρα για κάθε επόμενο τρίμηνο στο Τ.Ο.Υ τις απαραί¬ 
τητες πληροφορίες για τις κατά εβδομάδα απαιτούμενες 
εκταμιεύσεις προς αντιμετώπιση των πληρωμών εκτέλε¬ 
σης των έργων του προγράμματος. 

• Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

• Παρακολουθεί και ελέγχει την συμμόρφωση των τμη¬ 
μάτων που πρόΐσταται προς τις αποφάσεις και εντολές 
του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης διαφόρων έργων. 

• Κατανέμει το εργατοτεχνικό προσωπικό που έχει το¬ 
ποθετηθεί στην υπηρεσία τεχνικών υπηρεσιών μεταξύ 
των Τμημάτων αυτής, ανάλογα με τις ανάγκες κάθε τμή¬ 
ματος. 

• Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι κατά 
περίπτωση υπεύθυνοι. 

• Φροντίζει για τη τήρηση των διατάξεωντης εργατικής 
νομοθεσίας εισηγούμένος τη λήψη μέτρων αρμοδίως. 

• Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μηχα¬ 
νημάτων, φορητών εργαλείων, μεταφορικών μέσων, επι¬ 
στημονικών οργάνων, σκευών επίπλων κ.λπ. 

• Τον Προϊστάμενο Τεχνικής Υπηρεσίας, όταν απου¬ 
σιάζει ή κωλύεται, τον αναπληρώνει κατόπιν απόφασης 
του Διοικητικού Συμβουλίου, υπάλληλος που έχει τα ίδια 
τυπικά προσόντα διορισμού μ' αυτόν. 

• Ο Προϊστάμενος Τεχνικής Υπηρεσίας έχει την ευθύνη 


της αστυνόμευσης των δικτύων ύδρευσης και αποχέτευ¬ 
σης σύμφωνα με το άρθρο 28 του Ν. 1069/80. 

Β' ΑΡΜΟΔΙΟΤΗΤΕΣ ΤΜΗΜΑΤΩΝ 

1.- ΤΜΗΜΑ ΥΔΡΕΥΣΗΣ - ΑΠΟΧΕΤΕΥΣΗΣ 

1.1 Γ ραφείο Συνδέσεων - Λειτουργίας και Συντήρησης 
Δικτύου Ύδρευσης - Αποχέτευσης. 

Το Γ ραφείο αυτό έχει τις παρακάτω αρμοδιότητες: 

• Την εφαρμογή μέτρων υγειονομικής προστασίας του 
κοινού από το δίκτυο ύδρευσης. 

• Την επάρκεια του δικτύου ύδρευσης και τη λήψη μέ¬ 
τρων για τον έλεγχο των παράνομων συνδέσεων. 

• Την επίβλεψη έργων ύδρευσης - αποχέτευσης. 

• Την μέριμνα για την διανομή του νερού επί 24ωρου 
βάσης καιτην εφαρμογή των προγραμμάτων διανομής σε 
περιπτώσεις έκτακτης λειψυδρίας ή σε περιπτώσεις εκτά¬ 
κτων ή προγραμματισμένων για διάφορους λόγους δια¬ 
κοπών της υδροδότησης. Την ενημέρωση των δημοτών 
με ανακοινώσεις για τις παραπάνω περιπτώσεις. 

• Την μέριμνα για την συντήρηση, επέκταση και επι¬ 
σκευή του δικτύου ύδρευσης - αποχέτευσης. 

• Την μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες από τα συνεργεία. 

• Την μετατόπιση αγωγών ύδρευσης - αποχέτευσης. 

• Την κατάρτιση στατιστικών πινάκων δραστηριότητας 
με μηνιαία δελτία εργασιών. 

• Την μέριμνα για την ομαλή λειτουργία του δικτύου 
αποχέτευσης, η αποκατάσταση βλαβών. 

• Η λειτουργία των αντλιοστασίων για τη συνεχή ροή 
του νερού στους αγωγούς. 

• Η παρακολούθηση, ο έλεγχος και η καταγραφή της 
στάθμης των γεωτρήσεων. 

1.2 Γραφείο Λειτουργίας και Συντήρησης Εγκαταστά¬ 
σεων Η/Μ - Βιολογικού Σταθμού και Κίνησης Οχημάτων. 

Στο Γ ραφείο ανήκουν οι παρακάτω αρμοδιότητες: 

• Η μέριμνα για τη συνεχή λειτουργία των αντλιοστα¬ 
σίων όλο το 24ωρο και όλες τις ημέρες του χρόνου. 

• Η επίβλεψη της λειτουργίας και η συντήρηση των συ¬ 
γκροτημάτων άντλησης. 

• Η συντήρηση και η επισκευή βλαβών μηχανολογικών 
εγκαταστάσεων. 

• Η μέριμνα για τις σιδηρές και ξυλουργικές εργασίες. 

• Η μέριμνα για τη συντήρηση των ηλεκτρολογικών 
εγκαταστάσεων. 

• Η μέριμνα για τη κάλυψη των αναγκών της επιχείρη¬ 
σης σε μεταφορικά μέσα και φροντίδα για τον τεχνικό 
έλεγχο, την συντήρηση, επισκευή και ομαλή λειτουργία 
των μηχανημάτων της επιχείρησης. 

• Ο έλεγχος των δρομολογίωντων οχημάτων και μηχα¬ 
νημάτων και η κανονική κατανάλωση καυσίμων. 

• Η μέριμνα για τον έγκαιρο ανεφοδιασμό των οχημά¬ 
των και μηχανημάτων σε καύσιμα και λιπαντικά, ώστε να 
αποφεύγεται κάθε καθυστέρηση στη χρησιμοποίησή 
τους. 

• Η μέριμνα για την ασφάλιση των οχημάτων και μηχα¬ 
νημάτων. 

• Η παρακολούθηση λειτουργίας των Βιολογικών Σταθ¬ 
μών. 

• Η μέριμνα για τη διάθεση της παραγόμενης λάσπης 
των σταθμών. 

2.- ΤΜΗΜΑ ΜΕΛΕΤΩΝ - ΚΑΤΑΣΚΕΥΩΝ 

2.1 Γραφείο Μελετών 

Στις αρμοδιότητες του Γ ραφείου αυτού ανήκουν: 

• Η εκπόνηση μελετών έργων ύδρευσης - αποχέτευσης 
και Η-Μ. 

• Η επίβλεψη μελετών έργων ύδρευσης - αποχέτευσης. 

• Η μέριμνα για την έγκριση μελετών από τις αρμόδιες 
αρχές. 

• Η μελέτη θεμάτων ως προς τη σκοπιμότητα χρήσης 
νέων υλικών και μεθόδων κατασκευής. 

• Η εκπόνηση προύπολογιστικών στοιχείων κόστους 
έργων. 

• Η μελέτη και επέκταση δικτύων σύμφωνα με το πρό¬ 
γραμμα δράσεωςτης επιχείρησης. 

• Η σύνταξη διακηρύξεων και συγγραφών υποχρεώσε¬ 
ων για την ανάθεση μελετών σε ιδιώτες ή την δημοπράτη- 
ση έργων. 

• Η τήρηση αρχείου μελετών. 

2.2 Γ ραφείο Κατασκευών 

Στις αρμοδιότητες του γραφείου αυτού ανήκουν: 

• Η εκτέλεση έργων ύδρευσης - αποχέτευσης και Η/Μ. 

• Η επίβλεψη έργων ύδρευσης - αποχέτευσης και Η/Μ. 

• Η έγκαιρη κατάρτιση και εισήγηση του τεχνικού προ¬ 
γράμματος. 

• Η λήψη και εφαρμογή των κατάλληλων μέτρων ασφα¬ 
λείας κατά την εφαρμογή των εργασιών. 

• Ο έλεγχος της πορείας εκτέλεσης των έργων, η απορ¬ 
ρόφηση των πιστώσεων και η τήρηση των χρονοδιαγραμ¬ 
μάτων. 

• Η τήρηση αρχείου έργων. 

2.3 Γ ραφείο Περιβάλλοντος και Προστασίας Υδατικών 
Πόρων. 

Στις αρμοδιότητες του γραφείου αυτού ανήκουν: 

• Ο έλεγχος της ποιότητας του νερού που τίθενται στη 
διάθεση του καταναλωτή. 

• Η ανάλυση δειγμάτων νερού από το δίκτυο διανομής. 

• Η προστασία του υδατικού δυναμικού και των έργων 
υδροληψίας από τυχόν ρύπανση. 

• Η παρακολούθηση της Εθνικής και Κοινωνικής Νομο¬ 
θεσίας για το περιβάλλον και ανάλυση - ενημέρωση των 
υπολοίπων τμημάτων για τις τυχόν επιπτώσεις, στη λει¬ 
τουργία της επιχείρησης. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Δ' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
ΑΡΘΡΟ 14ο 

ΔΙΑΚΡΙΣΕΙΣ ΠΡΟΣΩΠΙΚΟΥ 

1.- Το προσωπικό της Επιχείρησης διακρίνεται σε τακτι¬ 
κό και έκτακτο. 

Τακτικό είναι το προσωπικό που καλύπτει πάγιες ανά¬ 
γκες της επιχείρησης, κατέχει τις οργανικές θέσεις που 
προβλέπονται από τον Ο.Ε.Υ. Στο προσωπικό αυτό 
εντάσσεται και το απεσπασμένο από το Δήμο Παλαιοκα- 
στριτών προσωπικό. 

Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων αναγκών 
της επιχείρησης. 


2.- Η εργασιακή σχέση που συνδέει το προσωπικό με τη 
Δ.Ε.Υ.Α.Π., είναι σχέση εργασίας ιδιωτικού δικαίου αορί¬ 
στου χρόνου για το τακτικό προσωπικό ορισμένου χρό¬ 
νου για το έκτακτο. 

ΑΡΘΡΟ 15ο 

ΚΑΛΥΨΗ ΟΡΓΑΝΙΚΩΝ ΘΕΣΕΩΝ 

1. -0 αριθμός των θέσεωντου τακτικού προσωπικού κα¬ 
θορίζεται με βάση τις ανάγκες της επιχείρησης. 

2. -Για την πλήρωση των οργανικών θέσεων απαιτούνται 
τα προβλεπόμενα από τον παρόντα οργανισμό γενικά 
προσόντα διορισμού σύμφωνα με τις διατάξεις της εκά- 
στοτε ισχύουσας νομοθεσίας. Επιπλέον κανένα πρόσωπο 
δεν μπορεί να καταλάβει οργανική θέση, αν δεν έχει τα 
απαιτούμενα για κάθε θέση τυπικά και ουσιαστικά προ¬ 
σόντα, όπως αυτά προβλέπονται στο άρθρο 9 του παρό¬ 
ντος Κανονισμού. 

3. - Ο προσλαμβανόμενος πριν καλύψει τη σχετική ορ¬ 
γανική θέση, διανύει το στάδιο της δοκιμασίας. Στο δοκι¬ 
μαστικό χρονικό διάστημα θεωρείται δόκιμος και η εργα¬ 
σιακή του σχέση διέπεται από τον Ο.Ε.Υ. 

4. - Ο αριθμός των οργανικών θέσεων μπορεί να αυξο- 
μειωθεί ανάλογα με τις υπηρεσιακές ανάγκες. Γιατην αυ¬ 
ξομείωση των οργανικών θέσεων απαιτείται τροποποίη¬ 
ση του Ο.Ε.Υ., μετά από απόφαση του Διοικητικού Συμ¬ 
βουλίου της επιχείρησης. 

5. - Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα με 
τα προσόντα και την ειδικότητά του. 

6. - Σε καμία περίπτωση το Δ.Σ. δεν είναι υποχρεωμένο 
να καλύψει όλες τις οργανικές θέσεις. 

7. - Το Δ.Σ. με απόφασή του μπορεί να αναθέτει αρμο¬ 
διότητες και υποχρε'ώσεις που προκύπτουν από τον πα¬ 
ρόντα Ο.Ε.Υ. για περισσότερες από μία οργανικές θέσεις 
σε εργαζόμενους στην επιχείρηση με οποιαδήποτε σχέση 
εργασίας, εφόσον καλύπτουν αυτοί τα τυπικά προσόντα 
του παρόντος οργανισμού. 

8. - Στο προσωπικό που εργάζεται στη Δ.Ε.Υ.Α.Π. με σύμ¬ 
βαση έργου μπορεί να ανατίθεται, με απόφαση του Δ.Σ., 
αρμοδιότητες και υποχρεώσεις που προκύπτουν από το 
παρόντα Ο.Ε.Υ. για μία ή περισσότερες οργανικές θέσεις 
καθώς επίσης η εκπόνηση μελετών ή η εκτέλεση εργασιών 
επίβλεψης, σχεδιασμού, προγραμματισμού κ.λπ. 

ΑΡΘΡΟ 16ο 

ΜΗΤΡΩΟ ΠΡΟΣΩΠΙΚΟΥ 

1. - Για το προσωπικό της Δ.Ε.Υ.Α.Π. τηρείται μητρώο, 
που περιέχει για κάθε εργαζόμενο τα παρακάτω στοιχεία: 

• Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψής του, τα τυπικά 
προσόντα του, το κλάδο και την ειδικότητά του, τις θέσεις 
τις οποίες τοποθετήθηκε απάτη πρόσληψή του, τον αριθ¬ 
μό των αποφάσεων για οικονομική προαγωγή και λήψη 
επιδομάτων. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. - Το ανωτέρω μητρώο τηρείται και ενημερώνεται με 
ευθύνη του Γ ραφείου Προσωπικού και Μισθοδοσίας. 

ΑΡΘΡΟ 17ο 

ΥΠΟΧΡΕΩΣΕΙΣ ΚΑΙ ΚΑΘΗΚΟΝΤΑ ΠΡΟΣΩΠΙΚΟΥ 

Το προσωπικό της Επιχείρησης έχει υποχρέωση και κα¬ 
θήκον: 

• Να γνωρίζει και να τηρεί τις διατάξεις του παρόντος 
οργανισμού, όπως και κάθε άλλο κανονισμό της Επιχεί¬ 
ρησης. 

• Να εκτελείτο υπηρεσιακό του καθήκον με επιμέλεια 
και ευσυνειδησία. 

• Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοιχεία, 
όπως και κάθε άλλο περιουσιακό στοιχείο της Επιχείρη¬ 
σης που χρησιμοποιεί για την εκτέλεση της υπηρεσίας 
του. 

• Να φροντίζει για τη καλή συντήρηση των προαναφε- 
ρομένων περιουσιακών στοιχείων της Επιχείρησης και να 
προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

• Να προσέρχεται έγκαιρα στην υπηρεσία του και να 
αποχωρεί από αυτή μετά την συμπλήρωση του ωραρίου 
εργασίας, όπως αυτό έχει οριστεί από τους αρμόδιους 
της Επιχείρησης. 

• Να ενημερώνει αμέσως τον προϊστάμενό του ή το 
Γραφείο Προσωπικού και Μισθοδοσίας της Επιχείρησης 
σε περίπτωση απουσίας λόγω ασθένειας ή άλλης ανώτε¬ 
ρης βίας. 

• Να αναφέρει γραπτά και έγκαιρα στο Γ ραφείο Προ¬ 
σωπικού και Μισθοδοσίας της Επιχείρησης κάθε μεταβο¬ 
λή της ατομικής ή οικογενειακής του κατάστασης. 

• Να αναφέρει ιεραρχικά στην υπηρεσία του καθετί που 
από τη φύση της δουλειάς του διαπιστώνει ότι μπορεί να 
προκαλέσει υλική ή ηθική ζημιά στην Επιχείρηση. 

• Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 

• Να εκτελεί υποχρεωτικά κάθε εντολή του προϊσταμέ¬ 
νου του. Μετά την εκτέλεση της εντολής και εφόσον κατά 
την κρίση του αυτή ήταν πέρα από τις υπηρεσιακές του 
υποχρεώσεις, μπορεί να υποβάλλει τις αντιρρήσεις του 
με γραπτή αναφορά στα αρμόδια πειθαρχικά όργανα, τα 
οποία εξετάζουν την αναφορά και αν κριθεί βάσιμη κινεί¬ 
ται η πειθαρχική διαδικασία. 

Η εντολή του προϊσταμένου δεν εκτελείται, όταν: 

• Ο εργαζόμενος θεωρεί ότι η εκτέλεσή της θέτει σε σο¬ 
βαρούς κινδύνους την υγεία του. Στην περίπτωση αυτή ο 
Προϊστάμενος της Υπηρεσίας στην οποία ανήκει ο εργα¬ 
ζόμενος, εξετάζει αμέσως και επιτόπια το επικίνδυνο ή μη 
της εντολής, λαμβάνει τα κατάλληλα μέτρα και ενημερώ¬ 
νει γραπτά το Διοικητικό Συμβούλιο για τη λήψη σχετικών 
αποφάσεων. 

• Ο εργαζόμενος έχειτη γνώμη ότι η εντολή που του δό¬ 
θηκε είναι αντίθετη μετονΟ.Ε.Υ. και το συμφέροντης Επι¬ 
χείρησης. Τότε οφείλει αμέσως και χωρίς καθυστέρηση 
που οδηγεί σε ματαίωση της εντολής και ζημία της Επι¬ 
χείρησης, να κάνει γνωστές τις επιφυλάξεις του στο Γ ενι¬ 
κό Διευθυντή. Αν ο Γενικός Διευθυντής συμφωνήσει με 
την εντολή του Προϊσταμένου Υπηρεσίας, ο εργαζόμενος 
υποχρεούται να την εκτελέσει και μπορεί να υποβάλλει 
γραπτή αναφορά στο αρμόδιο Πειθαρχικό Όργανο. 

• Το προσωπικό έχει υποχρέωση τηρώντας την ιεραρ¬ 


χία, να αναφέρεται και να υποβάλλει κάθε αίτηση, σύστα¬ 
ση ή παράπονο για οποιαδήποτε θέμα. 

• Επιτρέπεται η παράκαμψη της ιεραρχίας μόνο σε κα- 
τεπείγουσες περιστάσεις και με την υποχρέωση της ενη¬ 
μέρωσης κατά τη σειρά της ιεραρχίας, του αρμόδιου 
Προϊσταμένου. 

• Ακόμη επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνός από την υπο¬ 
βολή της αίτησης, αναφοράς κ.λ.π, δεν έλαβε απάντηση 
από τον Προϊστάμενο, στον οποίο απευθύνθηκες. Κάθε 
άλλη υπέρβαση της ιεραρχίας μπορεί να αποτελέσει πει¬ 
θαρχικό παράπτωμα. 

• Κάθε Προϊστάμενος είναι υπεύθυνος για την τήρηση 
της πειθαρχίας καιτην ακριβή εκτέλεση των υπηρεσιακών 
εντολών από τους υφισταμένους του, παρέχοντας κάθε 
οδηγία και διευκόλυνση για την αρτιότερη εκτέλεση του 
υπηρεσιακού έργου και την αύξηση της παραγωγικότη¬ 
τας γενικότερα. 

• Κάθε Προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση με την εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Ε' 

ΠΡΟΣΛΗΨΗ ΠΡΟΣΩΠΙΚΟΥ 

ΑΡΘΡΟ 18ο 

ΠΡΟΣΛΗΨΗ ΤΑΚΤΙΚΟΥ ΠΡΟΣΩΠΙΚΟΥ 

• Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανά¬ 
γκες της Επιχείρησης, από το Διοικητικό Συμβούλιο που 
βεβαιώνονται με γραπτές εισηγήσεις του Γ ενικού Διευθυ¬ 
ντή ή του αρμόδιου Προϊσταμένου. Κάθε προσλαμβανό¬ 
μενος πρέπει να έχει τα προβλεπόμενα από τον Ο.Ε.Υ. 
προσόντα της αντίστοιχης ειδικότητας. 

• Η πρόσληψη του τακτικού προσωπικού γίνεται από το 
Δ.Σ. λαμβανομένων υπόψη των διατάξεων της εκάστοτε 
ισχύουσας νομοθεσίας, μετά από εισήγηση του Γενικού 
Διευθυντή και κατόπιν προκήρυξης της θέσης. 

• Κάθε πρόσληψη είναι δοκιμαστική. Ο χρόνος της δο¬ 
κιμής είναι ένα έτος πραγματικής υπηρεσίας, στη διάρ¬ 
κεια του οποίου με αιτιολογημένη απόφαση του Διοικητι¬ 
κού Συμβουλίου είναι δυνατή η απόλυση, αν ο εργαζόμε¬ 
νος δεν μπορεί να ανταποκριθεί στα καθήκοντα της 
ειδικότητας για την οποία προσλήφθηκε. Τ ο αργότερο μέ¬ 
σα σε ένα μήνα από τη συμπλήρωση του έτους της δοκι¬ 
μαστικής υπηρεσίας το Διοικητικό Συμβούλιο πρέπει να 
αποφασίσει για την ένταξη στο τακτικό προσωπικό ή την 
απόλυσή του. Αν δεν αποφανθεί, μετά την παρέλευση της 
παραπάνω προθεσμίας η πρόσληψη γίνεται αυτοδίκαια 
οριστική. 

ΑΡΘΡΟ 19ο 

ΠΡΟΣΛΗΨΗ ΕΚΤΑΚΤΟΥ ΠΡΟΣΩΠΙΚΟΥ - ΑΝΑΘΕΣΗ ΕΡΓΟΥ 

Η πρόσληψη του έκτακτου προσωπικού και η ανάθεση 
έργου γίνεται από το Δ.Σ. λαμβανομένων υπόψη των δια¬ 
τάξεων της εκάστοτε ισχύουσας νομοθεσίας. 

Η πρόσληψη έκτακτου προσωπικού με σύμβαση ορι¬ 
σμένου χρόνου μπορεί να γίνει για να καλύψει τις κενές 
οργανικές θέσεις του άρθρου 10 του παρόντος οργανι- 

σμού προκειμένου να εξυπηρετηθούν επείγουσες ανά¬ 
γκες της Επιχείρησης. 

ΑΡΘΡΟ 20ο 

ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ 

1Κάθε πρόσωπο που προσλαμβάνεται σε οργανική 
θέση πρέπει: 

• Να έχει Ελληνική Ιθαγένεια ή να είναι πολίτης κράτους 
μέλους της Ευρωπαϊκής Ένωσης. 

• Να κριθεί ικανό για την εργασία που πρόκειτε να προ¬ 
σφέρει ύστερα από εξέταση της υγειονομικής υπηρεσίας 
του ΙΚΑ ή από Γενικό Κρατικό Νοσοκομείο. 

• Να έχει τα τυπικά και ουσιαστικά προσόντα της ειδι¬ 
κότητας για την οποία προσλαμβάνεται, όπως αυτά προ¬ 
κύπτουν από το άρθρο 10 του παρόντος οργανισμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος ή άλλο παρεμφερές αδίκημα. 

2.- Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλλει τα υπό της Δ.Ε.ΕΥ.Α.Π και της κείμενης νο¬ 
μοθεσίας απαιτούμενα δικαιολογητικά. 

ΑΡΘΡΟ 21ο 

ΠΡΟΣΛΗΨΗ ΔΙΕΥΘΥΝΤΩΝ, ΥΠ. ΤΜΗΜΑΤΩΝ ΚΑΙ Ε.Ε.Π 

1. - Συγκροτείται Επιτροπή με απόφαση του Δ.Σ. με αρ¬ 
μοδιότητες: 

α.- Την σύνταξη Προκήρυξης. 

Β.- Καθορισμό προσόντων σύμφωνα με τον παρόντα 
Κανονισμό. 

Γ.- Την ημερομηνία υποβολής αιτήσεων. 

Δ.- Την διαδικασία συνέντευξης. 

Η προκήρυξη στέλνεται στο ΑΣΕΠ για έλεγχο. Μετά τον 
έλεγχο των δικαιολογητικών καλούνται οι υποψήφιοι για 
συνέντευξη. 

Οι προσλήψεις πραγματοποιούνται από το Δ.Σ. μετά 
από εισήγηση της επιτροπής. Το ΑΣΕΠ ελέγχει τις προ¬ 
σλήψεις ΕΕΠ από την άποψη διαφάνειας και αξιοκρατίας. 

2. -Ειδικά για την πρόσληψη Γενικού Διευθυντή το Δ.Σ. 
μπορεί να την καλύψει με διαδικασία προκήρυξης. (Το 
προσωπικό αυτό δεν υπάγεται στις διατάξεις του Ν. 
2527/97). 

ΑΡΘΡΟ 22ο 

ΠΡΟΣΛΗΨΗ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Η διαδικασία πρόσληψης του Διοικητικού Προσωπικού 
των κατηγοριών Π.Ε, Τ.Ε, Δ.Ε και Υ.Ε γίνεται σύμφωνα με 
την παράγραφο 3 του άρθρου του Ν 2527/97. 

Με απόφαση του Δ.Σ. μπορεί να γίνει με ένα από τους 
αναφερόμενους κατωτέρω τρόπους: 

Α) Με διαδικασία καθορισμένης σειράς προτεραιότη¬ 
τας (διενεργείται από επιτροπή με δικαίωμα ελέγχου από 
το ΑΣΕΠ). 

Στη περίπτωση αυτή, οι απολυόμενοι λαμβάνουν τις 
αποδοχές που προβλέπονται μέχριτην ημέρα της απόλυ¬ 
σής τους, χωρίς καμία αποζημίωση από την αιτία αυτή. 

Β) Με γραπτό διαγωνισμό. 

Η πρόσληψη τακτικού διοικητικού προσωπικού μπορεί 
να γίνει με διαγωνισμό του ΑΣΕΠ και η επιχείρηση υπο- 


χρεούται να προσλάβειτο προσωπικό με βάση το πίνακα 
από τονΑΣΕΠ. 

ΑΡΘΡΟ 23ο 

ΠΡΟΣΛΗΨΗ ΠΡΟΣΩΠΙΚΟΥ ΜΕ ΣΥΜΒΑΣΗ ΟΡΙΣΜΕΝΟΥ 

ΧΡΟΝΟΥ (ΕΚΤΟΣ ΕΡΓΑΤΟΤΕΧΝΙΚΟΥ ΠΡΟΣΩΠΙΚΟΥ) 

Η πρόσληψη προσωπικού με σύμβαση ορισμένου χρό¬ 
νου γίνεται σύμφωνα με τις διατάξεις του Ν. 2190/94. 

1. - Δημοσιεύεται προκήρυξη ανά ειδικότητα. 

Α.- Αριθμό προσωπικού ανά ειδικότητα. 

Β.- Τα απαιτούμενα προσόντα. 

Γ.- Υπηρεσία υποδοχής αιτήσεων. 

Δ.- Προθεσμία υποβολής των αιτήσεων. 

2. - Αποστέλλεται η προκήρυξη στο ΑΣΕΠ. 

3. -Το ΑΣΕΠ ελέγχει τα στοιχεία της προκήρυξης σε διά¬ 
στημα 10 ημερών. Εάν παρέλθει άπρακτη η προθεσμία 
των -10- ημερών θεωρείται ότι το ΑΣΕΠ δεν έχει αντιρρή¬ 
σεις με το περιεχόμενο της προκήρυξης και η προκήρυξη 
δημοσιεύεται, σε δύο τουλάχιστον ημερήσιες της έδρας 
του Νομού, εφόσον εκδίδονται. 

Η προκήρυξη αναρτάται, επίσης στα γραφεία της επι¬ 
χείρησης και στο κατάστημα του Δήμου. 

Η προθεσμία υποβολής των αιτήσεων δεν μπορεί να εί¬ 
ναι μικρότερη των δέκα -10- ημερών. 

Οι πίνακες κατάταξης υποβάλλονται στο ΑΣΕΠ για 
έλεγχο και δημοσιεύονται στην εφημερίδα δημοσιεύσε¬ 
ων του ΑΣΕΠ. 

ΑΡΘΡΟ 24ο 

ΠΡΟΣΛΗΨΗ ΜΗ ΔΙΟΙΚΗΤΙΚΟΥ ΠΡΟΣΩΠΙΚΟΥ 
(ΤΕΧΝΙΚΟΥ ΚΑΙ ΕΡΓΑΤΟΤΕΧΝ ΙΚΟΥ ΠΡΟΣΩΠΙΚΟΥ) 

Για την πρόσληψη, δημοσιεύεται προκήρυξη, η οποία, 
πριν τη δημοσίευσή της, υποβάλλεται στο ΑΣΕΠ. 

Η αποστολή της προκήρυξης στο ΑΣΕΠ συνοδεύεται 
από την απόφαση του Διοικητικού Συμβουλίου με την 
οποία εγκρίνεται η συγκεκριμένη πρόσληψη. Το ΑΣΕΠ 
εγκρίνει ή τροποποιεί την προκήρυξη, σε διάστημα -10- 
ημερών από της υποβολής της. 

Εφόσον παρέλθει άπρακτη η ανωτέρω προθεσμία, θε¬ 
ωρείται ότι υπάρχει η σύμφωνη γνώμη του ΑΣΕΠ. 

Η προκήρυξη δημοσιεύεται σε ημερήσιες ή εβδομαδι¬ 
αίες τοπικές εφημερίδες της έδρας του νομού ή με οποι¬ 
αδήποτε μέσο θεωρείται από το Διοικητικό Συμβούλιο ότι 
εξασφαλίζεται η δημοσιότητα. 

Από την αρμόδια επιτροπή η οποία συγκροτείται για το 
σκοπό αυτό από το Διοικητικό Συμβούλιο τίθεται η προθε¬ 
σμία, εντός της οποίας πρέπει να υποβληθούν οι αιτήσεις 
και τα απαραίτητα δικαιολογητικά, όπως αυτάπεριέχονται 
στηνπροκήρυξη, η οποία έχει δημοσιευθείκαιτα οποία πε¬ 
ριλαμβάνονται στον Κανονισμό για τις αντίστοιχες θέσεις. 

Μετά την πάροδο της προθεσμίας υποβολής των αιτή¬ 
σεων η επιτροπή επιλογής: 

Α) Παραλαμβάνειτις αιτήσεις των υποψηφίων 

Β) Ελέγχει τα τυπικά προσόντα των υποψηφίων, σύμ¬ 
φωνα με την προκήρυξη. 

Γ) Με αιτιολογημένη απόφασή της απορρίπτει τις αιτή¬ 
σεις των υποψηφίων, οι οποίοι δεν πληρώνουν τα τυπικά 
προσόντα. 

Δ) Αποφασίζει για τα ουσιαστικά προσόντα των υποψη- 
φίωνπου θα αξιολογηθούν κατά τη διάρκεια της ατομικής 
συνέντευξης. 

Ε) Αποφασίζει για τον τρόπο βαθμολόγησης των υπο¬ 
ψηφίων, το βαθμό βαρύτητας των κριτηρίων επιλογής και 
τη μέθοδο στάθμισήςτους. 

Μετά την απόρριψη των υποψηφίων λόγω έλλειψης τυ¬ 
πικών προσόντων, καλούνται, οι υποψήφιοι σε συγκεκρι¬ 
μένη ημέρα και ώρα να παρουσιαστούν στην επιτροπή για 
σχετική συνέντευξη προκειμένου η επιτροπή να ελέγξει 
τα ουσιαστικά προσόντα του υποψηφίου. 

ΑΡΘΡΟ 25ο 
ΣΥΜΒΑΣΕΙΣ ΕΡΓΟΥ 

Οι Επιχειρήσεις των Οργανισμών Τοπικής Αυτοδιοίκη¬ 
σης δεν υπάγονται σύμφωνα με ρητή διάταξη του Νόμου 
(άρθρο 51 του Ν. 1892/1989 σε συνδυασμό με τη διάτα¬ 
ξη τηςπαρ. 2του άρθρου 14του Ν. 2190/1994) στους φο¬ 
ρείς του ευρύτερου Δημόσιου Τομέα. 

Οι συμβάσεις έργου πρέπει να αφορούν συγκεκριμένο 
χρονικό διάστη μα, με συγκεκριμένη αμοιβή. Από την από¬ 
φαση του Διοικητικού Συμβουλίου, το οποίο αναθέτει συ¬ 
γκεκριμένο έργο, πρέπει να προκύπτει ότι αφορά έκτακτο 
έργο και για το οποίο η επιχείρηση δεν διαθέτει το απα¬ 
ραίτητο προσωπικό. 

ΑΡΘΡΟ 26ο 

ΚΩΛΥΜΑΤΑ ΔΙΟΡΙΣΜΟΥ 

• Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτικού 
προσωπικού. 

• Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση του 
υπαλλήλου του δημοσίου, ΟΤΑή Ν.Π.Δ.Δ. 

• Η τυχόν παραγραφή αδικήματος από το εκείνα που η 
παραπομπή ή καταδίκη αποτελεί κώλυμα πρόσληψης δεν 
αίρει το κώλυμα. Αντίθετα, αίρεται το κώλυμα σε περί¬ 
πτωση απονομής χάριτος. 

ΑΡΘΡΟ 27ο 

ΠΡΟΣΛΗΨΗ ΚΑΤΑ ΠΑΡΑΒΑΣΗ ΤΟΥ Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστη μα το πολύ ενός έτους. 
Αν το πρόσωπο που προσλήφθηκε συντέλεσε στην αντι¬ 
κανονική πρόσληψή του, τότε η πρόσληψη ανακαλείται και 
μετά την παρέλευση του έτους. Η ανάκληση έχει την έν¬ 
νοια ότι η εργασιακή σύμβαση είναι άκυρη από την αρχή. 

ΚΕΦΑΛΑΙΟ ΣΤ 
ΑΠΟΔΟΧΕΣ ΠΡΟΣΩΠΙΚΟΥ 

ΑΡΘΡΟ 28ο 

ΜΙΣΘΟΛΟΓΙΚΗ ΚΑΤΑΤΑΞΗ ΚΑΙ ΕΞΕΛΙΞΗ ΠΡΟΣΩΠΙΚΟΥ 

• Οι εργαζόμενοι της Δ.Ε.Υ.Α.Π. αμείβονται με συλλο¬ 
γικές συμβάσεις, εργασίας της ειδικότητάς των, ή με 
ομοιοεπαγγελματικές συμβάσεις ή με επιχειρησιακή σύμ¬ 
βαση, σύμφωνα με την ισχύουσα Νομοθεσία, όπου και κα¬ 
θορίζονται τα μισθολογικά κλιμάκια αυτών, ο τρόπος 
αμοιβής του προσωπικού, τα επιδόματα, η μισθολογική 
εξέλιξη, οι διάφορες παροχές, οι ηθικές και υλικές αμοι¬ 
βές καθώς και κάθε είδους παροχές που προβλέπονται 
μέσα απ’ αυτή. Οι εν λόγω αποδοχές δεν πρέπει να υπο¬ 
λείπονται σε καμία περίπτωση των αποδοχών που προκύ¬ 
πτουν από οποιαδήποτε άλλη Σ.Σ.Ε ή επιχειρησιακή σύμ¬ 
βαση ή συλλογική σύμβαση ειδικότητας. 


• Οι αποδοχές του Γενικού Διευθυντή καθορίζονται και 
αναπροσαρμόζονται ετησίως με αιτιολογημένη απόφαση 
του Διοικητικού Συμβουλίου. Οι εν λόγω αποδοχές δεν 
πρέπει να υπολείπονται σε καμία περίπτωση των αποδο¬ 
χών που προκύπτουν από οποιαδήποτε άλλη Σ.Σ.Ε ή επι¬ 
χειρησιακή σύμβαση ή συλλογική σύμβαση ειδικότητας. 

• Στον Γενικό Διευθυντή και στον Προϊστάμενο Τεχνι¬ 
κής Υπηρεσίας καταβάλλεται επίδομα για την σύνταξη Τε¬ 
χνικού Προγράμματος ίσο με το 100% των ακαθάριστων 
αποδοχών ενός μηνάς. Στον Προϊστάμενο Διοικητικής και 
Οικονομικής Υπηρεσίας καταβάλλεται επίδομα ισολογι¬ 
σμού ίσο με το 100% των ακαθαρίστων αποδοχών ενός 
μηνάς. Τα ανωτέρω επιδόματα καταβάλλονται εντός μη¬ 
νάς από την έγκρισή τους. 

ΑΡΘΡΟ 29ο 

ΚΛΑΔΟΙ ΤΩΝ ΘΕΣΕΩΝ ΤΟΥ ΠΡΟΣΩΠΙΚΟΥ 

Οι θέσεις του τακτικού προσωπικού της Δ.Ε.Υ.Α.Π. κα¬ 
τατάσσονται στους ακόλουθους κλάδους: 

• Υποχρεωτική Εκπαίδευση (Υ.Ε) : Ως τυπικό προσόν 
διορισμού ορίζεται απολυτήριο Δημοτικού Σχολείου ή 
Τριτάξιου Γυμνασίου ή τίτλος Κατώτερης Τεχνικής Σχο¬ 
λής ή εμπειρία. 

• Δευτεροβάθμιας Εκπαίδευσης (Δ.Ε): Ως τυπικό προ¬ 
σόν διορισμού ορίζεται απολυτήριο εξατάξιου Γ υμνασίου 
ή Λυκείου (Γενικού, Πολυκλαδικού, Τεχνικού) ή τίτλος Τε¬ 
χνικής Επαγγελματικής Δευτεροβάθμιας Εκπαίδευσης ή 
σχολής ΟΑΕΔ του Ν. 1346/83 ή πτυχίο μέσων Τεχνικών 
Σχολών που καταργήθηκαν με το Ν. 576/77, ή άλλους τίτ¬ 
λους ισότιμων σχολών της ημεδαπής ή αλλοδαπής. 

• Τεχνολογική Εκπαίδευση (Τ.Ε) : Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Εή ισότιμων σχολώντης ημεδαπής ή αλλοδαπής. 

• Πανεπιστημιακή Εκπαίδευση (Π.Ε) : Ως τυπικό προ¬ 
σόν διορισμού ορίζεται το πτυχίο ή δίπλωμα τμήματος ή 
σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Ζ' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

ΑΡΘΡΟ 30ο 

ΕΙΔΗ ΑΔΕΙΩΝ 

Οι άδειες απουσίας διακρίνονται σε: 

1. - Κανονικές 

2. - Για λόγους υγείας - εγκυμοσύνης 

3. - Χωρίς αποδοχές 

4. - Ειδικές 

5. - Γ ονικές 

6. - Ολιγόωρης απουσίας 

1.-ΚΑΝΟΝΙΚΕΣ ΑΔΕΙΕΣ 

1. - Οι κανονικές άδειες χορηγούνται στους εργαζόμε¬ 
νους όπως καθορίζεται κάθε φορά από τη σχετική νομο¬ 
θεσία και τις αποφάσεις του Υπουργείου Εργασίας, με 
τρόπο που να επιτρέπει την κανονική και εύρυθμη λει¬ 
τουργία της Επιχείρησης. 

2. - ΑΔΕΙΕΣ ΓΙΑ ΛΟΓΟΥΣ ΥΓΕΙΑΣ - ΕΓΚΥΜΟΣΥΝΗΣ 

1. - Σε κάθε εργαζόμενο χορηγείται άδεια απουσίας για 
λόγους υγείας εφόσον προκύπτει από γραπτή γνωμάτευ¬ 
ση του αρμόδιου ιατρού ή επιτροπής του ΙΚΑ, σύμφωνα 
με τα οριζόμενα από την εργατική νομοθεσία. 

2. - Στις έγκυες εργαζόμενες στη Δ.Ε.Υ.Α.Π. χορηγείται 
άδεια σύμφωνα με τα οριζόμενα από την εργατική νομο- 

θεσία, ύστερα από την προσκόμιση του πιστοποιητικού 
εγκυμοσύνης από τον αρμόδιο ιατρό του ΙΚΑ. 

3.- Στις μητέρες εργαζόμενες χορηγείται μειωμένο 
ωράριο εργασίας σύμφωνα με τα οριζόμενα από την εκά- 
στοτε ισχύουσα εργατική νομοθεσία. 

3. - ΑΔΕΙΕΣ ΧΩΡΙΣ ΑΠΟΔΟΧΕΣ 

Κάθε εργαζόμενος έχει το δικαίωμα, μετά την εξάντλη¬ 
ση της ετήσιας κανονικής του άδειας να λάβει άδεια 
απουσίας χωρίς αποδοχές για πραγματικά σοβαρούς λό¬ 
γους, σύμφωνα μετά οριζόμενα στην κάθε φορά ισχύου- 
σα νομοθεσία. 

4. -ΕΙΔΙΚΕΣ ΑΔΕΙΕΣ 

1. - Στα συνδικαλιστικά όργανα του Νόμιμου Σωματείου 
της Δ.Ε.Υ.Α.Π. χορηγείται συνδικαλιστική άδεια, όπως 
αυτή ορίζεται από την εκάστοτε ισχύουσα εργατική νο¬ 
μοθεσία. 

2. - Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα ερ¬ 
γατική νομοθεσία. 

5. -ΓΟΝΙΚΗ ΑΔΕΙΑ 

Σε κάθε εργαζόμενο χορηγείται γονική άδεια όπως αυ¬ 
τή ορίζεται από την εκάστοτε ισχύουσα νομοθεσία. 

6. - ΑΔΕΙΕΣ ΟΛΙΓΟΩΡΗΣ ΑΠΟΥΣΙΑΣ 

Στη διάρκεια της εργασίας ο Γενικός Διευθυντής ή οι Δι¬ 
ευθυντές Υπηρεσιών δύνανται να χορηγούν ολιγόωρη 
άδεια απουσίας στον εργαζόμενο για σοβαρούς κατά την 
κρίση του λόγους και μέχρι συνολικά 8 ώρεςτονχρόνο. Οι 
πάνω των 8 ωρών ολιγόωρες άδειες αφαιρούνται από την 
κανονική άδεια. 

ΚΕΦΑΛΑΙΟ Η' 

ΠΕΙΘΑΡΧΙΚΟ ΔΙΚΑΙΟ 

ΑΡΘΡΟ 31ο 

1.- ΠΕΙΘΑΡΧΙΚΕΣ ΠΑΡΑΒΑΣΕΙΣ 

1. - Κάθε παράβαση υπηρεσιακού καθήκοντος, που 
οφείλεται σε πρόθεση ή βαριά αμέλεια του εργαζομένου, 
αποτελεί πειθαρχικό παράπτωμα. 

2. - Το υπηρεσιακό καθήκον προσδιορίζεται με βάση τις 
υποχρεώσεις που απορρέουν για το προσωπικό από τη 
σύμβαση εργασίας (Ο.Ε.Υ.), τις οδηγίες και διαταγέςτων 
ιεραρχικά προϊσταμένων καθώς και από τη φύση της υπη¬ 
ρεσίας κάθε ειδικότητας και θέσης, όπως το περιεχόμενό 
της καθορίζεται από τους κανόνες επιστήμης και τέχνης, 
από τους κανόνες της κοινής πείρας, από τις συνήθειες 
που έχουν παγιωθεί στη Δ.Ε.Υ.Α.Π. και τους κανόνες της 
καλής πίστης και του κοινωνικού σκοπού που εξυπηρετεί 
η Δ.Ε.Υ.Α.Π. 

2.- ΠΕΙΘΑΡΧΙΚΑ ΔΙΚΑΙΩΜΑΤΑ 

1.- Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζόμενου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α.Π. 

Το υπηρεσιακό καθήκον προσδιορίζεται από τον Ο. Ε.Υ. 
τις οδηγίες και τις διατάξεις των ιεραρχικά προϊσταμέ¬ 
νων, καθώς και από τη φύση της υπηρεσίας κάθε ειδικό¬ 
τητας και θέσης όπως το περιεχόμενο καθορίζεται από 
τους κανόνες της επιστήμης και της τέχνης, από τους κα¬ 
νόνες της κοινωνικής πείρας και τους κανόνες της καλής 
πίστης και του κοινωνικού σκοπού που εξυπηρετεί η 
Δ.Ε.Υ.Α.Π. 

Ενδεικτικά πειθαρχικά παραπτώματα είναι: 


• Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαιο¬ 
λόγητη διακοπή της. 

• Η παράλειψη άσκησης του επιβλεπόμενου υπηρεσια¬ 
κού ελέγχου. 

• Η με οποιαδήποτε τρόπο δυσφήμιση της επιχείρησης 
και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κλπ) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό τη λήψη οποιονδή- 
ποτε επιδομάτων ή παροχών. 

• Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

• Η υπεξαίρεση των περιουσιακών στοιχείων της 
Δ.Ε.Υ.Α.Π. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια ή ωφέλεια 
προσώπων που συνδέονται με αυτόν. 

• Η άμεση ή έμμεση συμμετοχή σε δημοπρασία ανάθε¬ 
σης έργου ή προμηθειών της επιχείρησης. 

• Η μη τήρηση ωραρίου εργασίας που έχει ορισθεί. 

• Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουργεί- 
ται βλαπτική μεταβολή των συνθηκών εργασίας για τον 
εργαζόμενο. 

• Η χρησιμοποίηση περιουσιακών στοιχείων της επιχεί¬ 
ρησης που είναι εμπιστευμένα στον εργαζόμενο για διεκ¬ 
περαίωση ξένων με την επιχείρηση έργων ή η ιδιωτικο¬ 
ποίηση περιουσιακών στοιχείων της Δ.Ε.Υ.Α.Π. 

• Η τέλεση σε βάρος της Δ.Ε.Υ.Α.Π. ενός από τα ποινι¬ 
κά αδικήματα που αποτελούν κώλυμα πρόσληψης, σύμ¬ 
φωνα με το άρθρο 26 του παρόντος Οργανισμού. 

• Κάθε παράβαση του παρόντος Οργανισμού, όπως και 
κάθε άλλου κανονισμού της επιχείρησης ή των αποφάσε¬ 
ων και εντολών της Διοίκησης, της Γενικής Διεύθυνσης 
και των Προϊσταμένων των Υπηρεσιών. 

3.-ΠΕΙΘΑΡΧΙΚΕΣ ΠΟΙΝΕΣ 

1. - Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. - Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. - Πειθαρχική ποινή δεν επιβάλλεται για πειθαρχικό πα¬ 
ράπτωμα που δεν προβλέπεται από τον παρόντα οργανι¬ 
σμό. 

4. - Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5.- Οι πειθαρχικές ποινές διακρίνονται: 

5.1 Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Είναι 
η ελαφρότερη από τις πειθαρχικές ποινές (καθαρά ηθι¬ 
κή). 

5.2 Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των πα¬ 
ραπτωμάτων που τιμωρούνται με παρατήρηση. 

5.3 Το πρόστιμο μέχρι καιτις αποδοχές δύο μηνών. Επι¬ 
βάλλεται σε βαρύτερα πειθαρχικά παραπτώματα. 

5.4 Η προσωρινή απόλυση (αργία) μέχρι τρεις μήνες σε 
κάθε ημερολογιακό έτος. Επιβάλλεται σε σοβαρά πει¬ 
θαρχικά παραπτώματα, που διαπράττονται καθ’ υποτρο¬ 
πή. 

5.5 Η οριστική απόλυση. Επιβάλλεται όταν ο εργαζόμε¬ 
νος: 

• Διαπράξει σε βάρος της Δ.Ε.Υ.Α.Π. ένα από τα ποινι¬ 
κά αδικήματα που αποτελούν κώλυμα πρόσληψης και 

• Τιμωρηθεί πέντε φορές σε ένα έτος με ποινή προστί¬ 
μου ή προσωρινής παύσης ή και τα δύο είδη ποινής. 

4.- ΠΕΙΘΑΡΧΙΚΕΣ ΔΙΑΔΙΚΑΣΙΕΣ 

Τα πειθαρχικά όργανα διακρίνονται σε μονομελή και πο¬ 
λυμελή. 

1 .-Μονομελή όργανα είναι: 

1.1 Ο Γενικός Διευθυντής για όλο το προσωπικό. 

1.2 Οι Προϊστάμενοι υπηρεσιών για το προσωπικό που 
υπάγεται στην υπηρεσία τους. 

1.3 Οι Προϊστάμενοι τμημάτων για το προσωπικό που 
υπάγεται στο τμήμα τους. 

1.4 Ο Γενικός Διευθυντής, οι Προϊστάμενοι υπηρεσιών 
δικαιούνται να επιβάλλουν τις πειθαρχικές ποινές της 
προφορικής ή γραπτής παρατήρησης, της έγγραφης επί¬ 
πληξης και του προστίμου μέχρι τις αποδοχές. 

• Πέντε ημερών οι Προϊστάμενοι Υπηρεσιών. 

• Οκτώ ημερών ο Γενικός Διευθυντής. 

2. - Το πενταμελές Πειθαρχικό Συμβούλιο που συγκρο¬ 
τείται από το Πρόεδρο του Δ.Σ. της Δ.Ε.Υ.Α.Π. δύο μέλη 
του Διοικητικού Συμβουλίου, που ορίζονται από αυτό, το 
Γενικό Διευθυντή και Προϊστάμενο της Υπηρεσίας στην 
οποία ανήκει ο εργαζόμενος που παραπέμπεται. 

3. - Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το άρθρο 71. Δη¬ 
λαδή από την προφορική παρατήρηση μέχρι και την ορι¬ 
στική απόλυση. 

4. - Το πρόστιμο υπολογίζεται επί των τακτικών αποδο¬ 
χών και παρακρατείται από τον πρώτο μετά την απόφαση 
μήνα. 

5. - Οιτιμωρημένοι με προσωρινή ή οριστική απόλυση τί¬ 
θενται εκτός υπηρεσίας αμέσως μόλις τους κοινοποιηθεί 
η τελεσίδικη απόφαση. 

6. - Οι πειθαρχικές παραβάσεις των Διευθυντών υπηρε- 
σιώντιμωρούνται με απόφαση του Διοικητικού Συμβουλί¬ 
ου της επιχείρησης ύστερα από εισήγηση του Γ ενικού Δι¬ 
ευθυντή. 

7. - Οι πειθαρχικές παραβάσεις του Γενικού Διευθυντή 
τιμωρούνται με απόφαση του Διοικητικού Συμβουλίου 
της επιχείρησης ύστερα από εισήγηση του Προέδρου της 
Δ.Ε.Υ.Α.Π. 

8. - Το Διοικητικό Συμβούλιο μπορεί να εξετάσει πειθαρ¬ 


χικά παραπτώματα σε πρώτο βαθμό και σε δεύτερο κατό¬ 
πιν εφέσεως του τιμωρηθέντος. 

9. - Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζόμενου, το ύφος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

10. - Σε περίπτωση συρροής παραπτωμάτων επιβάλλε¬ 
ται η ποινή που αντιστοιχεί στο βαρύτερο παράπτωμα. 

5. -ΑΠΟΛΟΓΙΑ 

1. - Με εξαίρεση τη προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προηγού¬ 
μενη έγγραφη, επί αποδείξει κλήση σε απολογία του ερ¬ 
γαζομένου. 

2. - Η απολογία υποβάλλεται μέσα σε πέντε -5- ημέρες 
από της επιδόσεως της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η πει¬ 
θαρχική απόφαση η οποία κοινοποιείται με απόδειξη στον 
καταδικασθέντα. 

3. - Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε -5- ημέρες από της κοι- 
νοποιήσεως σε αυτόν της πειθαρχικής απόφασης δικαι¬ 
ούται να ασκήσει έφεση ενώπιον του Διοικητικού Συμ¬ 
βουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς δι¬ 
καιολογημένες να περιέχουν τα πραγματικά περιστατικά 
του πειθαρχικού παραπτώματος και το χρόνο που έγινε 
αυτό. 

Το Διοικητικό Συμβούλιο μπορεί με απόφασή του να 
ορίσει σε ένα από τα μέλη του ή σε κάποιον από τους Δι¬ 
ευθυντές υπηρεσιών να αναθέτει τη διενέργεια ένορκης 
διοικητικής εξέτασης. Ο αναλαμβάνωντο εν λόγω έγγρα¬ 
φο πρέπει εντός μηνός να υποβάλλει στο Διοικητικό Συμ¬ 
βούλιο το πόρισμα της εξέτασης. 

6. -ΒΙΒΛΙΟ ΠΟΙΝΩΝ 

Το Γραφείο Προσωπικού και Μισθοδοσίας της Υπηρε¬ 
σίας τηρεί βιβλίο ποινών στο οποίο οφείλει να αναγράφει: 

• Το ονοματεπώνυμο του μισθωτού στον οποίο επιβλή¬ 
θηκε η ποινή. 

• Η αιτία επιβολής αυτής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

• Το είδος της ποινής. 

7. - ΠΑΡΑΓΡΑΦΗ ΠΕΙΘΑΡΧΙΚΩΝ ΠΑΡΑΠΤΩΜΑΤΩΝ 

1. Τα πειθαρχικά παραπτώματα παραγράφονται εάν πε¬ 
ράσει ένας χρόνος από την μέρα διάπραξης εφόσον έγι¬ 
ναν γνωστά στα όργανα που ασκούν την πειθαρχική δίω¬ 
ξη . Διαφορετικά μετά την ημέρα που έλαβαν γνώση τα όρ¬ 
γανα αυτά. 

2. Η παραγραφή προγενέστερου πειθαρχικού παρα¬ 
πτώματος αναβάλλεται για όσο χρόνο διαρκεί η πειθαρχι¬ 
κή διαδικασία που κινήθηκε για μεταγενέστερο παράπτω¬ 
μα. 

3. Πειθαρχικό παράπτωμα που έχει παραγραφεί και δια¬ 
τυπώνεται στη διερεύνηση άλλου παραπτώματος, λαμ- 
βάνεται υπόψη στο μέγεθος της ποινής που τυχόν θα επι¬ 
βληθεί. 

4. Όταν ασκηθεί δίωξη και κλήση σε απολογία το παρά¬ 
πτωμα παραγράφεται αν μέσα σε ένα έτος από την κλήση 
σε απολογία δεν εκδοθεί απόφαση αρμοδίου πειθαρχι¬ 
κού οργάνου. 

5. Το Διοικητικό Συμβούλιο μπορεί να συγκροτεί εξετα¬ 
στική επιτροπή για κάθε περίπτωση σοβαρού πειθαρχι¬ 
κού παραπτώματος που θα ερευνά όλες τις εκδοχές και 
τις πτυχές κατά την κρίση της. Η εξεταστική επιτροπή συ¬ 
γκροτείται από μέλη του Δ.Σ. και από υπηρεσιακούς πα¬ 
ράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διεύρυνση του πει¬ 
θαρχικού παραπτώματος. Μετά το πέρας των ενεργειών 
της, υποβάλλει πόρισμα στο Διοικητικό Συμβούλιο που 
αξιολογεί κρίνει ελεύθερα μαζί τα υπόλοιπα στοιχεία για 
την έκδοση της απόφασής του, χωρίς να δεσμεύεται από 
αυτό. 

6. Η κίνηση της πειθαρχικής δίωξης και η επιβολή πει¬ 
θαρχικής ποινής καθώς και της ποινής της οριστικής από¬ 
λυσης είναι ανεξάρτητη από την κίνηση της ποινικής δίω¬ 
ξης ακόμα και σε περίπτωση που ο νόμος προαπαιτεί την 
υποβολή μήνυσης ή έγκλησης. 

7. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτησή του την επανάληψη της πειθαρχικής διαδικασίας 
από το Διοικητικό Συμβούλιο. 

ΚΕΦΑΛΑΙΟ Θ' 

ΑΠΟΛΥΣΗ ΠΡΟΣΩΠΙΚΟΥ-ΛΥΣΗ ΥΠΑΛΛΗΛΙΚΗΣ ΣΧΕΣΗΣ 
ΑΡΘΡΟ 32ο 

1.- ΑΥΤΟΔΙΚΑΙΗ ΛΥΣΗ ΤΗΣ ΕΡΓΑΣΙΑΚΗΣ ΣΥΜΒΑΣΗΣ 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζόμε¬ 
νος θα συμπληρώσει όλες τις προϋποθέσεις για συντα- 
ξιοδότηση λόγω γήρατος, όπως αυτές καθορίζονται και 
απαιτούνται από τους ισχύοντες κάθε φορά Νόμους. 

2. Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για τη συνταξιοδότησή του, το Διοικητικό Συμ¬ 
βούλιο, μετά από αίτησή του, μπορεί να παρατείνει την 
εργασιακή σύμβαση μέχρι την συμπλήρωση των ημερών 
αυτών, όχι όμως πέρα από το 70ο έτος της ηλικίας του και 
εφόσον το επιτρέπει η υγεία του. 

2. - ΑΠΟΛΥΣΗ ΤΑΚΤΙΚΟΥ ΠΡΟΣΩΠΙΚΟΥ 

Το τακτικό προσωπικό της Δ.Ε.Υ.Α.Π. απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία του 
επί 2 συνεχείς εργάσιμες ημέρες ή 10 εργάσιμες ημέρες 
συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑή Κρατικού Νοσοκομείου. 

3. - ΠΑΡΑΙΤΗΣΗ ΠΡΟΣΩΠΙΚΟΥ 

1. Το προσωπικό που υπηρετεί στη Δ.Ε.Υ.Α.Π. δικαιού¬ 
ται να παραιτηθεί οποτεδήποτε, με υποβολή γραπτής δή¬ 
λωσης στο Διοικητικό Συμβούλιο της Επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα -30- ημερών από την έκδοση της από¬ 
φασης του Διοικητικού Συμβουλίου ή μετά την πάροδο 


σαράντα πέντε -45- ημερών από την υποβολή της αίτησης 
και την παράλειψη του Διοικητικού Συμβουλίου να εκδώ- 
σει απόφαση. Σε περίπτωση σοβαρού και σπουδαίου λό¬ 
γου η λύση της εργασιακής σύμβασης επέρχεται την ημέ¬ 
ρα της γνωστοποίησης του λόγου αυτού στο Πρόεδρο και 
το Διευθυντή της Επιχείρησης. 

3. Ο εργαζόμενος μπορεί ελεύθερα να ανακαλέσει γρα¬ 
πτά την παραίτησή του μέσα σε δέκα πέντε -15- ημέρες 
από την έκδοση της απόφασης. Το Διοικητικό Συμβούλιο 
έχει το δικαίωμα να μην αποδεχθεί τη δήλωση ανάκλησης 
της παραίτησης. 

4. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμοτή¬ 
των που έχουν σχέση με την εργασία του. 

5. Ο παραιτούμενος υπάλληλος δεν μπορεί να εγκατα- 
λείψειτην θέση του πριν παρέλθει ο χρόνος λύσης της ερ¬ 
γασιακής σύμβασης, μέσα στον οποίο είναι υποχρεωμέ¬ 
νος να τακτοποιήσει κάθε διαχείριση, οικονομική ή άλλου 
είδους εκκρεμότητα με την επιχείρηση. 

4.- ΚΙΝΗΤΡΑ ΕΘΕΛΟΥΣΙΑΣ ΕΞΟΔΟΥ 

1. Το προσωπικό της Δ.Ε.Υ.Α.Π. , με σκοπό τη διευκό¬ 
λυνση της επιχείρησης για την ανανέωση του προσωπι¬ 
κού της, εφόσον, τεθεί από την επιχείρηση σε συνεργασία 
με τους εργαζομένους και εφόσον συντρέχουν οι προϋ¬ 
ποθέσεις για την συνταξιοδότησή του, έχει την δυνατότη¬ 
τα να αποχωρεί οικειοθελώς από την εργασίατου πριντην 
συμπλήρωση του ανωτάτου ορίου ηλικίας για συνταξιο- 
δότηση. 

2. Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος κα¬ 
ταβολής καθορίζονται με απόφαση του Διοικητικού Συμ¬ 
βουλίου της Δ.Ε.Υ.Α.Π. 

3. Η απόφαση του Διοικητικού Συμβουλίου πρέπει να εί¬ 
ναι γενική και να προβλέπει την καταβολή της ανωτέρω 
αποζημίωσης ομοιόμορφα σε όλο το προσωπικό Συμβού¬ 
λιο της Δ.Ε.Υ.Α.Π. Το Διοικητικό Συμβούλιο μπορεί να 
απορρίψει την αίτηση, αν το επιβάλλουν οι ανάγκες της 
υπηρεσίας ή δεν το επιτρέπει η οικονομική κατάσταση 
της επιχείρησης. 

ΚΕΦΑΛΑΙΟ Ι' 

ΑΛΛΕΣ ΔΙΑΤΑΞΕΙΣ 

ΑΡΘΡΟ 33ο 

ΜΕΤΑΤΑΞΗ ΠΡΟΣΩΠΙΚΟΥ ΠΟΥ ΚΑΤΕΧΕΙ ΟΡΓΑΝΙΚΕΣ 
ΘΕΣΕΙΣ 

1. Μεταβολή του κλάδου ή της κατηγορίας ή της ειδικό¬ 
τητας που ανήκει ο μισθωτός (μετάταξη) γίνεται από το 
Διοικητικό Συμβούλιο της Επιχείρησης ύστερα από αίτη¬ 
ση του ενδιαφερομένου, εφόσον υπάρχει κενή θέση και ο 
μετατασσόμενος έχει τα προσόντα για την κατάληψη θέ¬ 
σης στην οποία μετατάσσεται. 

2. Για την μετάταξη θα πρέπει να εκφράσουν γραπτώς 
τις απόψεις τους ο Γ ενικός Διευθυντής της Επιχείρησης, 
ο Προϊστάμενος της Υπηρεσίας στην οποία ανήκει ο ερ¬ 
γαζόμενος και ο Προϊστάμενος του τμήματος. 

ΑΡΘΡΟ 34ο 

ΜΕΤΑΚΙΝΗΣΗ ΠΡΟΣΩΠΙΚΟΥ 

1. Η οριστική μετακίνηση του προσωπικού από τη μια 

Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση γί¬ 
νεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία ή από τμήμα σε τμήμα για 
εξυπηρέτηση πρόσκαιρων έκτακτων αναγκών της Επιχεί¬ 
ρησης. Η προσωρινή μετακίνηση γίνεται, ύστερα από 
πρόταση των Προϊσταμένωντων Υπηρεσιών, με απόφαση 
του Γενικού Διευθυντή στην οποία ορίζεται η ανάγκη που 
την επέβαλε και η διάρκεια παραμονής του εργαζόμενου 
στη νέα Υπηρεσία. 

3. Επιτρέπεται η μετακίνηση του προσωπικού από τμή¬ 
μα σε τμήμα ή από γραφείο σε γραφείο της ίδιας Υπηρε¬ 
σίας με σκοπό αφενός τη σφαιρική ενημέρωση του προ¬ 
σωπικού στα ζητήματα της Υπηρεσίας του και αφετέρου 
την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με απόφα¬ 
ση του Γενικού Διευθυντή σε συνεργασία με τον Προϊ¬ 
στάμενο της Υπηρεσίας. 

ΑΡΘΡΟ 35ο 

ΕΒΔΟΜΑΔΙΑΙΑ ΚΑΝΟΝΙΚΗ ΑΠΑΣΧΟΛΗΣΗ ΠΡΟΣΩΠΙΚΟΥ 

1. Το προσωπικό της Δ.Ε.Υ.Α.Π. εργάζεται εφαρμόζο¬ 
ντας την εκάστοτε ισχύουσα νομοθεσία ακολουθώντας 
την ισχύουσα νομοθεσία των ΟΤΑ. 

2. Το προσωπικό της Δ.Ε.Υ.Α.Π. εφαρμόζει τις ημέρες 
επίσημης αργίας και ημιαργίας που ακολουθεί ο Ο.Τ.Α. 

3. Για το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εκφράζονται οι εκάστοτε 
ισχύουσες διατάξεις της εργατικής νομοθεσίας. 

ΑΡΟΡΟ 36ο 

ΖΗΜΙΕΣ - ΚΑΛΥΨΗ ΥΠΕΥΘΥΝΩΝ 

1. Κάθε ζημιά που προκαλείται στην Επιχείρηση από βα¬ 
ριά αμέλεια των εργαζομένων ή κακή εκτέλεση της ανατι¬ 
θέμενης υπηρεσίας μπορεί να καταλογιστεί ολόκληρη ή 
μέροςτης στον υπεύθυνο γιατη ζημιά με απόφαση του Δι¬ 
οικητικού Συμβουλίου. 

2. Σε περίπτωση ατυχήματος, με απόφαση του Διοικητι¬ 
κού Συμβουλίου μπορεί να καλυφθεί μέρος ή σύνολο των 
δικαστικών εξόδων και εν γένει δαπανών του υπευθύνου 
της Δ.Ε.Υ.Α.Π. που θα αναγγελθεί σε βάρος του ποινική 
κατηγορία, αν το ατύχημα οφείλεται σε ανώτερη βία ή σε 
συγνωστή αμέλεια άσχετα από την τελική κρίση του Δικα¬ 
στηρίου. 

3. Σε περίπτωση εργατικού ατυχήματος κατά τη διάρ¬ 
κεια των εκτελουμένων έργων, η Δ.Ε.Υ.Α.Π. αναλαμβάνει 
την κάλυψη των επιβλεπόμενων των έργων υπαλλήλων 
της, με τις προϋποθέσεις της παραγράφου 2 του παρό¬ 
ντος. 

ΑΡΟΡΟ 37ο 

ΕΠΙΔΟΣΗ ΕΓΓΡΑΦΩΝ ΣΤΟ ΠΡΟΣΩΠΙΚΟ 

Τα έγγραφα της επιχείρησης που απευθύνεται σε οποι- 
οδήποτε εργαζόμενο και έχουν σχέση με την εργασία και 
την υπηρεσιακή του κατάσταση, επιδίδονται σ’ αυτόν με 
ευθύνη του γραφείου προσωπικού. Γ ια το σκοπό αυτό το 


γραφείο προσωπικού τηρεί βιβλίο παραλαβής εγγράφων, 
που υπογράφεται από αυτόν που παραλαμβάνει το έγ¬ 
γραφο. 

ΑΡΟΡΟ 38ο 

ΜΕΤΑΒΑΤΙΚΕΣ ΔΙΑΤΑΞΕΙΣ ΚΑΙ ΑΛΛΕΣ ΡΥΘΜΙΣΕΙΣ 

1. Μετά την έγκριση του Οργανισμού αυτού τα στελέχη 
και όλο το προσωπικό της Δ.Ε.Υ.Α.Π. τοποθετούνται με 
βάση τα τυπικά και ουσιαστικά προσόντατους στις θέσεις 
που προβλέπονται από αυτόν. Δεν επιτρέπεται καμία με¬ 
ταβολή σε βάρος των εργαζομένων της επιχείρησης σε 
ότι αφορά τη μισθολογική κατάσταση και εξέλιξή τους, 
κατά την εφαρμογή του παρόντος Οργανισμού. 

2. Σε περίπτωση μείωσης του αριθμού των οργανικών 
θέσεων, το τακτικό προσωπικό που θα πλεονάζει δεν απο¬ 
λύεται, αλλά παραμένει σαν υπεράριθμο και τοποθετείται 
ανάλογα με την ειδικότητα και τα προσόντα του μέχρι την 
συνταξιοδότησή του. 

3. Σε περίπτωση στράτευσης προσωπικού της επιχεί¬ 
ρησης, αυτό διατηρεί τη θέση του και εφαρμόζονται σ’ 
αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

4. Κάθε ενδεχόμενη μεταβολή στη νομική μορφή της 
Δ.Ε.Υ.Α.Π. δεν μπορεί να έχει καμία δυσμενή συνέπεια, οι¬ 
κονομική ή διοικητική σε βάρος του προσωπικού, που ήδη 
απασχολείται στη Δ.Ε.Υ.Α.Π. κατά το χρόνο της μεταβολής. 

ΑΡΘΡΟ 39ο 

ΕΡΜΗΝΕΙΑ ΚΑΙ ΙΣΧΥΣ ΤΟΥ ΠΑΡΟΝΤΟΣ ΟΡΓΑΝΙΣΜΟΥ 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμβου¬ 
λίου της Επιχείρησης. 

2. Η τροποποίηση του παρόντος Οργανισμού γίνεται με 
την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χορη¬ 
γηθεί με απόδειξη παραλαβής ένα αντίγραφό του σε κά¬ 
θε εργαζόμενο. 

4. Αντίγραφο πρέπει να χορηγείται με απόδειξη παρα¬ 
λαβής και σε κάθε νεοπροσλαμβανόμενο εργαζόμενο στο 
τακτικό προσωπικό. Η υπογραφή της απόδειξης παραλα¬ 
βής του αντιγράφου του Οργανισμού έχει την αναμφι¬ 
σβήτητη έννοια ότι ο εργαζόμενος έλαβε πλήρη γνώση 
του και τον αποδέχεται σαν εργασιακή σύμβαση. 

ΑΡΘΡΟ 40ο 
ΤΕΛΙΚΕΣ ΔΙΑΤΑΞΕΙΣ 

Ο Οργανισμός αυτός θα αρχίσει να ισχύει αμέσως μετά 
την δημοσίευσή του στην Εφημερίδα της Κυβέρνησης. 

Από τις διατάξεις της παρούσης απόφασης προκαλεί- 
ται δαπάνη σε βάρος του Προϋπολογισμού της Επιχείρη¬ 
σης, το ύψος της οποίας δεν είναι δυνατό να υπολογισθεί. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κέρκυρα, 21 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 

